
PRAEFA TIO 


Quaestio «de membris Ecclesiae » quae prima fronte 
facilis videri potest, vere talis non est. 

Argumentum enim multa et varia elementa | continet 
quae possunt considerari sub uno vel sub alio aspectu, quae- 
que proinde adducere possunt hominem incautum inter er- 
roris scopulos. 

7 - 4 as 

Difficultas praesertim ex eo provenit quod Ecclesia, cum 
sit societas prorsus singularis, elementum divinum et ele- 

loe À 
mentum humanum in se habet; periculum adest ne quis 
recte indicet — vel ad elementum humanum magis at- 
tendens, vel potius elementum divinum considerans. 

Etiam membrum — ut planum est — | duorum ele- 
mentorum particeps fit; unde ad utraque elementa oportet 
animum attendere. 

Semper ad hoc solliciti fuimus in nostra dissertatione, 
cuius momentum non est certe in expositione alicuius novae 


pulchraeque sententiae — quid ceterum novi sub sole ? — 


sed potius in ordinatione logica doctrinae. 


S«C. Sebastümus Fraghi 


Nam imprimis nostra inquisitio erit circa naturam cor- 
poris mystici, cuius caput est Christus, Spiritus Sanctus 
anima, membra elementum visibile. 

Deinde erit sermo de natura veri membri, statuentes 


condiciones ut quis realiter et complete pertineat ad hoc cor- 


pus mysticum. 


Denique disseremus de causis vinculum | unionis cum 


Ecclesia solventibus. 


Utinam bonae intentioni respondeat exitus operis. 

Etiam alus epitomis « De Ecclesia Christi» tractantibus, in 
quibus caput « de membris Ecclesiae » semper adest, utiliter usi 
sumus. 


INTRODUCTIO 


lesus Christus, Filius Dei vivi, in hunc mundum venit 
ad salvandum genus humanum ; propterea, ut suam di- 
vinam missionem usque ad finem mundi continuaret, in- 
stituit. Ecclesiam. 

Christus iam ab initio vitae publicae de novo Re- 
gno loquitur : « Poenitentiam agite, appropinquavit 
enim Regnum caelorum » (1). Hoc Regnum initio mini- 
mum est, instar grani sinapis, dein tam mirum incremen- 
tum habebit ut « multi ab oriente et occidente venient et 
recumbent cum Abraham et Isaac in Regno caelorum » (2). 

nere religiosum, non politicum : 
« Regnum meum non est de hoc mundo » (3); sed simul 
est sociale : est enim vehit ager in quo cum bono semine 
crescit zizania (4) ; velut sagena missa in mare, ex omni 
genere piscium congregans (5); velut convivium nuptiale 
in quo cum bonis est indignus (6); velut grex cuius pa- 
stor est Christus (7). 

(1) Mr., IV, 17. 

(2) Mr. VIII, 11. 

(3) Ioan., XVIII, 36. 

(4) Mrt., XIII, 24-30. 

(5) Mrt., XIII, 47- 50. 


(6) MT. XXII, 14. 
(7) Ioan., X, 14-16. 

Jesus, praedicatione Regni et miraculis, multos secta- 
tores sibi comparavit. Multitudines gentium, saepe ter- 
rena et cibum neglegentes, ad eius transitum ita accurre- 
bant, ut summi sacerdotes et pharisei, quaerentes eu 
tenere, turbam timerent (1). 

sed Christus non intendit tantum excitare motum ali- 
que:: religiosum, informem et transeuntem, sed vult 
societatem veram cum hierarcbia efibrmare. Quapropter 
aliquos ad suam sequelam invitat, continenter cum eis 
peregrinatur pei oppida et per castella, eos publice agno- 
scit et defendit, atque cum eis vivit vitam quasi com- 
munem. 

D einde e discipulis eligit duodecim apostolos (2), quos 
maxima cura docet, et ad arctiorem sequelam vocat ; et 
dum eos ad praedicandum mittit, ut signum legationis 
eis dat potestatem miracula patrandi. Insuper eis pro- 

ittit et dat potestatem regendi, sanctificandi et  do- 
cendi (3); et post resurrectione: eos constituit vicarios 
totius suae missionis suique operis: « sicut misit me Pa- 
ter et ego mitto vos » (4). Petrum constituit fundamentum 
Ecclesiae : « super hanc petram  aedificabo Ecclesiam 
meam» (5); ei supremam auctoritatem promittit et 
postea revera confert: «...et tibi dabo claves Regni 
caelorum. Et quodeumque ligaveris super terram erit liga- 


tum et in caelis, et quodeumque solveris super ter- 


(1) Mc., XII, 12. 

(2) Le., VI, 12-13. 

(3) Mr, XVIII, 18; XXVIII, 18; Ioan. XX, 23; Le. XXII, 19; 
Mc., XVI, 14-15. 

(4) Ioan. XX, 2l. 

(5) Mrt., XVI, 18 . 

ram erit solutum et in caelis » (1) ; «pasce agnos meos... 
pasce oves meas» (2). 

Antequam ad caelos ascenderet, Jesus, modo solenni, 
apostolis dedit mandatum evangelizandi omnes gentes : 
«euntes ergo docete omnes gentes, baptizantes eos... 
docentes eos servare omnia quaecumque mandavi vo- 
bis » (3). 

Ultirio Ipse apostolis promittit assistentiam suam : 
« Ecce ego vobiscum sum omnibus diebus usque ad con- 
summationem saeculi» (4); promittit et assistentiam 
Spiritus Sancti: «et rogabo Patrem et alium  Paracli- 
tum dabit vobis, ut maneat vobiscum in aeternum, Spi- 
ritum veritatis » (5). 

Tali modo lesus, tempore suae vitae, annuntiavit et 
praeparavit novum Regnum, nempe Ecclesiam; per suam 
mortem, scisso vetere contractu, initum est novum foe- 
dus inter Deum et homines. Dies perfectae nativitatis Ec- 
clesiae fuit. dies Pentecostes, quando Spiritus Sanctus 
organismu:: Ecclesiae iam formatum  animavit, sua: 
cuique organo tribuens operationem totique corpori vi- 
tam et vigorem et incrementum continuum. (6). 

Tali modo Christus instituit Ecclesiam in qua « velut in 
domo Dei viventis, fideles omnes unius fidei et caritatis 


vinculo continerentur » (7) : ad quam omnes homines ac- 


(1) Mrt., XVI, 19. 

(2) Ioan., XXI, 15-17. 

(3 Mt., XXVIII, 18-20. 

(4) Mt. XXVIII, 20. 

(5) Ioan. XIV, 16-17. 

(6) Cf. Her mannus Dieckmann, De Ecclesia, n. 246. 

(7) Cone. Vat., sess. IV; Denziger-Bannwaht, Enchry. symb. et def. 
(1932) n. 1821. 

cederent et per qua': tandem ad vita:= aeternam perve- 


nire possent. 


Ab ipso Christo haec societas nomine «eccle- 

siae» designata fuit: «aedificabo Ecclesiam meam» (1). 

Ne confusio oriatur, cum de membris Ecclesiae sermo, 
sit, sensum huius verbi « ecclesia » definiamus. 

Etymologice nomen «ecclesia» a verbo «ekkalèo » 
(evoco) derivatur, et significat coetum eorum qui per 
vocationem in unum convenerunt. 

Usu profano hoc nomen designabat praesertim con- 
vocationem populi per praeconem factam ad comitia 
agenda de rebus publicis civitatis (2). 

In Scriptis Novi Testamenti sensu non christiano haec 
vox ter tantum habetur (3); in alus textibus semper 
ad christianos refertur et designat vel coetum  Chri- 
stianorum cum aliqua determinatione : «ecclesiae quae 
erat lerosolymis...» (4) ; vel, et hoc saepissime fit, so- 
cietatem universalem religiosam a Christo fundatam (5) ; 
vel aliquando praepositos huic societati (6) ; vel aliquando 
multitudinem his praepositis submissam (7). 

Apud Patres, praeter has acceptiones, hoc nomen 
aliquando designat vel totam multitudinem vere Deum 
colentium a principio mundi usque ad finem : hoc sensu 


locuti sunt v. g. S. Augustinus, S. Gregorius Magnus et 


(1) Mt., XVI, 18. 

(2) Thucidides, Historiae, I, 87 ; IL, 22 ; IV, 37. 

(3) Acr., VII, 38; XIX, 32, 39, 40; Hebb., II, 12. 

(4) Ac:., XI, 22 ; Cf. inscriptiones epistularum S. Pauli. 

(5) Mt., XVI, 18; cf. Act, V, 11 ; et passim per epist. Pauli. 
(6) Mrt., XVIII, 17. 

(7) Act, XX, 28. 

s. Thomas (1) ; vel aliquando etiam totam multitudinem 
Christo adhaerentium et in caelis, et in purgatorio et in 
terris: ita aliqui Patres locuti sunt interpretantes illud Pau- 
li: «ipsum (Christum) dedit caput supra omnem Eccle- 
siam » (2): hi enim omnes cum Christo iunguntur vin- 
culo gratiae, auxilii, precum et formant communionem 
Sanctorum. | 

Determinatione magis specifica Ecclesia dividitur in 
militantem, quae complectitur fideles adhuc in via con- 
stitutos ; in patientem, quae complectitur iustos in pur- 
gatorio degentes; in triumphantem, quae complectitur san- 
ctos angelosque in caelo Deo fruentes. 

Notandum tamen, quando de Ecclesia stricto et pro- 
prio sensu sermo sit, omnes hoc nomine designare illam so- 
cietatem a Christo in terris institutam — nempe Eccle- 
siam militantem — quae habet ut Caput visibile, Romanui 
Pontificem et ut membra, omnes veros Christi fideles. 

Etiam nos hac ultima significatione de Ecclesia loqui- 
mur. Et proinde, ut melius variae quaestiones expla- 


nentur, dicemus : 
1° de natura corporis Christi mystici ; 
2° de natura veri membri huius corporis ; 


3° de causis vinculum initum per baptismum dis- 


solventibus ; 


4° de dignitate et de officiis eorum qui bonitate Dei 


Lembra huius corporis mystici sunt. 


(1) S. Augustinus, Enarratio in Psalm.., 90, 2, 1; ML 37, 1069; S. Gbeg 
Epist, V. 18; ML 77, 740 ; S. Thomas, Sum. Theol., III, q. 8, a. 3. 
(2) Ephes., Í, 22. 

Cum membrum sit pars alicuius corporis, antequam 
disputatio de membris Ecclesiae ponatur, necesse est di- 
catur aliquid de ipso corpore Christi mystico, ut postea 


facilius et magis logice variae quaestiones evolvantur. 


A) De Ecclesia, corpore Christi 


Ipse Christus proiecit fundamenta doctrinae de cor- 
pore mystico quando affirmavit se vivere in paupere, in 
parvulo, in aegroto, in captivo et in omnibus indigentibus : 
« Arnen dico vobis, quamdiu fecistis uni ex his fratribus 
meis minimis, mihi fecistis... ; quamdiu non fecistis uni 
de minoribus his, nec mihi fecistis » (1). Discipulis aliquando 
dixit : « Manete in me : et ego in vobis » (2). Et ne puta- 
remus lesum loqui tantum de aliqua unione mere morali, 
Ipse subiungit: « Ego sum vitis, vos palmites : qui ma- 
net in me, et ego in eo, hic fert fructum multum : quia 
sine me nihil potestis facere» (3). Hac mirabili compara- 
tone Christus clarissime indicat quam intima sit unio 


inter se et fideles : vitis et palmites vivunt eandem vi- 


(1) Mrt., XXV, 40-4S ; Cf. etiam Mr., X, 42; XVIII, 5. 
(2) Ioan., XV, 4. 
(3) 1b., v. 5. 

tam, aluntur eodem succo et efficiunt unum esse; unio 
haec est conditio ut quis fructus afferat. 

S. Paulus in suis epistulis saepe loquitur de unione 
quae exsistit inter Christum et Ecclesiam, in hac unione 
insistens velut in veritate fundamentali quae magnam 
proiicit lucem in tot quaestiones et simul magnam affert 
cordi nostro laetitiam quia nobis ostendit nostram mi- 
rabilem dignitatem 

Variis comparationibus Apostolus utitur ad melius 
hanc veritatem exprimendam : aliquando Ecclesia com- 
paratur aedificio alicui cuius fundamenta sunt Apostoli, 
cuius summus angularis lapis est Christus lesus (1); ali- 
quando [comparatur cuidam familiae, cuius Christus est 
vir, Ecclesia est sponsa (2); aliquando Christus ipse 
comparatur arbori, in quam nos inserti sumus, socii 
«radicis et pinguedinis olivae » facti (3). 

sed imago quae frequentissime inter omnes recurrit 
est illa quam sumit ex organismo humano : Ecclesia est 
corpus, Christus est caput ; Christus cum Ecclesia unum 
efficit: de hoc agit in epistola I ad Corinthios, in epi- 
stola ad Romanos et praesertim in epistola ad Ephesios, 
in qua argumentum principale est unio fidelium cum 
Christo et in Christo : etiam in abis epistolis haec doctri- 
na communis est. 

S. Paulo data fuit gratia «illuminare omnes quae sit 
dispensatio sacramenti absconditi a saeculis in Deo»; 
quod sacramentum «alus generationibus non est agnitum 
filas hominum»; quod vero ipse Apostolus nunc omnibus 
manifestat praedicans Christum mortuum esse in cruce 

(1) Ephes., II, 19-22. 


(2) Ephes., V, 23. 
(3) Rom., XI, 17. 

ut gentes essent « coheredes, et concorporales, et compar- 
ticipes promissionis eius in Christo lesu per evangelium » (1). 

Haec veritas semper fulget in argumentationibus 
Apostoli : aliquando explicite, aliquando implicite tantum ; 
et multa etiam corollaria S. Paulus deducit quoad vi- 
tam religiosam et moralem, quia doctrina de corpore 
Christi non tantum theoretice credenda est, sed et reapse 
vivenda. 

Aptissime ab Apostolo Ecclesia vocatur corpus, cuius 
membra fideles sunt. « Sicut enim in uno corpore multa 
membra habemus, omnia autem membra non eundem 
actum habent: ita multi unum corpus sumus in Christo, 
singuli autem alter alterius membra » (2). 

Corpus humanum constat ex multis membris quae sin- 

proprium habent officium, sed ad unum tendunt 
quia inter se intime connectuntur et organice agunt, prop- 
ter quod loqui possumus de multis membris et de uno 
corpore: « Nam et corpus non est unum membrum, sed 
multa. Si dixerit pes : quoniam non sum manus, non sum 
de corpore : num ideo non est de corpore ? Et si dixerit 
auris : quoniam non sum oculus, non sum de corpore : 
num ideo non est de corpore ?.. Quoniam si essent om- 
nia unum membrum, ubi corpus ? Nunc autem multa 
quidem membra, unum autem corpus » (3). 

Et clare apparet ratio propter qua:: Ecclesia a 
S. Paulo vocatur corpus. Christus instituit. Ecclesiam, 
societatem perfectam : pono omnis societas dici potest 
corpus propter quandam similitudinem exsistentem inter 
societatem ordinatam et corpus physicum. Olim Menenius 

(1) Cf. Ephes., Ill, 5-9. 


(2) Bom., XII, 4-5. 
(3) | Cor., XII, 14-20. 

Agrippa hac comparatione usus est ad plebem roinanai 
placandam, felici cum exitu, ut narrat Titus Livius (1). 

Corpus etenim physicum ex multis et varius membris 
constat et tamen unum est quia membra conixmcta sunt 
vinculis tum externis tum internis et ad unum conspirant ; 
ita quaelibet societas, multis et variis membris composita, 
una est moraliter propter eundem finem, easdem leges 
eandemque auctoritatem : unde societas, corpus morale 
vocatur. 

Haec omnia perfectius et modo eminentiore Ecclesiae 
applicanda sunt quia perfectior et intimior in ea datur 
unitas propter eius intrinsecum principium vitale, nem- 


pe propter eius animam quae est Spiritus Sanctus. 


Unde mysticum hoc corpus vocatur, quia in Ecclesia 
est unio prorsus singularis, quae certe non est physi- 
ca: negamus enim Ecclesiam hypostatice uniri cum 
Verbo et simul distinguimus | Ecclesiam a corpore 
Christi physico, quod in sinu Virginis Mariae forma- 
tura fuit ope Spiritus Sancti; sed simul unio haec 
non est tantum moralis : adest enim aliquid maius quara 
simplex unio intellectuum et voluntatum : adest nempe 
vita vera, intima quae a principio supernatural! procedit, 
descendens a capite in membra et omnia membra in uni- 
tatem redigens. 

Aptissime mysticum hoc corpus vocatur, quod me- 
dias partes tenet inter corpus physicum et corpus morale : 
nam hoc nomen «mysticum» designat signum sensibile 
realitatis occultae et divinae. In Ecclesia signum sensi- 


bile est corpus sociale : realitas occulta et divina est vita 


(1) Hist., II, 23. 

intima et supernatural!s ; mirabilis activitas corporis so- 
cialis Ecclesiae clarissime monstrat praesentiam huius 
vitae supernaturalis et influxum Spiritus Sancti. 

Illud vocabulum, quod non est apud S. Paulum nisi 
quoad sensum (1), non significat hoc corpus esse aliquid 
irreale vel ideale (2), sed hoc proprie vult indicare : « cor- 
pus hoc gigni mysterio, mysteriis ali, foveri, regi, mysteriis 
redundare » (3). 


Caput huius corporis mystici est Christus. « Et omnia 
subiecit sub pedibus eius et ipsum dedit caput supra 
omnem Ecclesiam quae est corpus eius» (4); « Christus 
caput est Ecclesiae » (5). 

Locutio paulina optime nobis indicat relationes inter 
nos et Christum : sunt relationes quae intercedunt ali- 
quomodo inter caput et membra. Maxima unio inter ca- 
put et corpus ; maxima unio ergo inter Christum et Ec- 
clesiam 

In primis praeter identitatem naturae, caput habet 
eminentiam, non tantum positione, sed perfectione et di- 
rectione, quia in capite sunt omnes sensus et organa prin- 
cipaliora et ipsum dirigit omnes actus corporis. Ita Chri- 
stus qui habet eandem naturam membrorum, eminet 


loco : est homo-Deus, ipsa humanitas gloriose stat ad 


(1) Colos., I, 24-26. 

(2) « C'est une réalité de l'ordre morale, mais une réalité veritable, puis- 
qu'elle est le sujet d'attributions, de propriétés et de droits. Mystique n'es 
pas l'opposé de réel, et il y a des réalités en dehors de ce qu'on palpe et de 
ce qu'on pese». F. Prat S. I., Théologie de Saint Paul (1927) I, pag. 360. 

(3 H. Hurter, Dissertatio de Ecclesia, Corpore Chr. M ystico, t]. 14, in 
« Patrum opuscola selecta m vol. XXVII, p. 28. 

(4) Ephes., I, 22-23. 

(5) 1b., V, 23. 

dexteram Patris; eminet perfectione, quia Christus scien- 
tiam et sapientiam incomprehensibilem habet una cum 
plenitudine potestatis ; eminet directione, quia Christus 
assistit. et dirigit Ecclesiam nec ullum munus capitis prae- 
termittit, quia eam diligit : « Nemo enim unquam carnem 
suam odio habuit, sed nutrit et fovet eam sicut et Chri- 
stus Ecclesiam, quia membra sumus corporis eius » (1). 

Deinde ex capite fluit omnis vis vitalis in membra. 
Ita e Christo profluit in nos omnis gratia et virtus : « Et 
de plenitudine eius omnes nos accepimus » (2). Christus 
enim sua passione causa fuit nostrae salutis, quia Ipse 
pro nobis satisfecit et pro nobis meruit. Christus passus 
est ut Caput Ecclesiae et proinde « non solum sibi sed 
etiam omnibus membris suis meruit salutem » (3) ; pro- 
pter hoc satisfactio et meritum Christi facta sunt nostra 
quia « caput et membra sunt quasi una persona mystica 
et ideo satisfactio Christi ad omnes fideles pertinet 
sicut ad sua membra » (4). 

Caput ita coniunctum est cum corpore ut unum  ef- 
ficiant. 

Apud S. Paulum coniunctio inter Christum et Ec- 
clesiam tam intima apparet ut ipsum nomen « Christus » 
convertatur ad Ecclesiam : « Sicut enim corpus unum 
est, et membra habet multa, omnia autem membra cum 
sint multa, unum tamen corpus sunt: ita et Christus» (5). 
Ad rem pulchre S. loannes Chrysostomus : « Et cum 


oportuisset dicere «ita et Ecclesia» (hoc enim conse- 


(1) Ephes., N, 29-30. 
(2) 2 Ioan., I, 16. 
(3) S. TnOMAS, Summa Theol., Ill, q. XLV III, a. I. 


(4) Summ. Theol., loc. cit., a. 2 ; ad Ium- 
(5) 1 Cor., XII, 12. 

quens erat), boc non dixit, sed illius loco Christum po- 
nit, in altum extollens orationem. Hoc autem vult si- 
enificare : ita et Christi corpus, quod est Ecclesia. Sicut 
enim et corpus et caput unus sunt homo, ita et Ecclesiam 
et Christum unum esse dixit. Ideo Christum pro Ecclesia 
posuit, corpus eius sic vocans » (1). Et Sanctus Thomas : 
« Ea quae pertinent ad membra dicit Christus de se, pro- 
pter quod sunt sicut unum corpus mysticum, Christus et 
Ecclesia ; et ideo loquuntur sicut una persona et Christus 
transformat se in Ecclesiam et Ecclesia in Christum » (2). 

S. Paulus ad melius indicandam unionem inter Chri- 
stum et Ecclesiam usus est comparatione clarissima : 
in hac vita unio inter omnes arctissima est ea quae 
habetur in matrimonio, in quo duo fiunt una caro, et 
unus fit alterius et ambo velut partes totius propter 
habitudinem amoris, communicationis, vinculi indisso- 
lubilis, et inde fit ut bona unius sint bona et alterius. 
S. Paulus vidit in hac unione signum et symbolum magni 
niysterii: unionis nempe Christi cum Ecclesia: « Sacra- 
mentum hoc magnum est, ego autem dico in Christo 
et in Ecclesia» (3). Quapropter sicut vir est caput mu- 
lieris, ita Christus est caput Ecclesiae ; sicut ex parte Ec- 
clesiae est subiectio Christo, ita ex parte mulieris sit su- 
biectio viro suo; et vicissim sicut Christus diligit. Eccle- 
siam ita vir dilig^at uxorem. 

Propter tam arctam unionem intelligitur quomodo 
Christus dicatur pati vel operari quae singula membra 


patiantur vel operentur. Saulus, spirans minarum, petit 


(1) In 1 Cor., XII, 12; Hom. 30, n. 1; M G 61, 250. 
(2) In Psalm., XXI, I. 
(3) Ephes., V, 3? 

Damascum ut Christi asseclas vinctos duceret  lerusa- 
lem. Sed lux, sole splendidior, eum circumfulsit et vox 
audita est: « Saule, Saule, quid me persequeris ? Qui 
dixit: Quis es Domine? Et ille: Ego sum Tesus, quem 
tu persequeris» (1). Paulus persecutor Christifidelium, 
persecutor vocatur lesu; offensio in membra etiam in 
caput redundat. 
arctam unionem intelligitur etiam cur 
— juxta S. Paulum — iam Christus adaequate concipi 
nequeat absque Ecclesia, « quae est corpus ipsius et ple- 
nitude eius qui omnia in omnibus adimpletur» (2). Ec- 
clesia vocatur « plenitudo (pleroma) », id est, iuxta 
communem interpretationem, complementum, quia dicit 
S. loannes Chrysostomus : « complementum capitis est 
corpus, et complementum corporis est caput » (3). 
Revera Ecclesia Christo Capiti praebet membra per 
quae agat. Sicut anima humana non posset suas opera- 
tiones plene exercere sine corpore, ita etiam Christus 


nequit operationes Capitis plene exercere sine Ecclesia (4). 


Ex his omnibus apparet quomodo Ecclesia sit so- 
cietas prorsus singularis, quae nequit univoce societas 
cum alus societatibus vocari, sed eminentiore modo, quia 
in ea unio singularis ac intimior quam in alis societa- 
tibus habetur, derivans ex anima quae Caput et membra 
coniungit, seu ex Spiritu Sancto, anima corporis Christi 


mystici. 


(1) Act., IX, 5. 

(2) Ephes., I, 22-23. 

(3) In Ephes., Í, 22-23. 

(4) Cf. S. Thom., In Ephes., V, sub lect. 8. 

Ecclesia est corpus Christi, corpus non mortuum sed 
vivum, illa vita praeditum quae tam mirabiles effectus 
producit ; vita vero supponit principium vitae nempe 
animam. 

Inter Theologos non una est sententia circa ani; 
Ecclesiae. 

Dominicus Palmieri affirmat in Ecclesia esse dupli- 
cem vitam, quatenus nempe est societas externa, visibilis, 
et quatenus est societas supernaturalis : anima Ecclesiae, 
quatenus haec est societas visibilis, dici potest aucto- 
ritas ; quatenus est societas supernaturalis, corpus con- 
stituitur primo et formaliter ministerio ecclesiastico, ma- 
gisterio et imperio cum respondenti subditorum fidei 
professione, communione sacramentorum et subordina- 
tone voluntatum ; secundario et materialiter consti- 
tuitur ex singulis fidelibus ; anima vero constituitur ex 
dono supernaturali creato e Christi influxu in nos de- 
scendente. « Anima est id quod procedit ex influxu super- 
naturali quo Christus vivificat et unit sibi membra sua ut 
operari valeant ad salutem. Hoc autem interius est, in- 
haerens ad modum causae formalis, principium  exsi- 
stens operationum supernaturalium. Huiusmodi... sunt 
dona interiora fidei, spei, caritatis, gratiaeque sanctifi- 
cantis, ceterarumque virtutum cum ea connexarum » (1). 

Notatu dignum est — iuxta hanc opinionem — 
gratiam primo et per se conferri singulis membris et per 


membra corpori. Unde — ut bene dicit Michael d'Herbi- 


(1) D. Palmieri, De Romano Pontifice, cum prolegom. de Eccl., § llr 
p. 40. 41. 

gny — « membra.... etiam qua talia, videntur prius esse 
et vivere quam corpus» (1). 

Insuper charismata, ut donum linguarum, prophetiae 
etc., ad corpus potius pertinent; gratia actualis, si co- 
niungitur cum gratia habituali, pertinet ad animam, 
secus nec ad animam nec ad corpus. 

Guilelmus Wilmers, diverso modo, eandem  doctri- 
nam exponit (2). Anima Ecclesiae praecipue  etsensu 
stricto est gratia sanctificans ; remotius et sensu latiore 
afia dona supernaturalia, ut sunt habitus infusi, gratia 
actualis, character sacramentalis, potestas  1urisdictio- 
nis, dona charismatica, magis minusve rationem animae 
participant. Corpus autem constat ex elemento  visi- 
bili, seu ex ordine ecclesiastico a Christo instituto : ex 
unius nempe fidei professione, eorundem sacramentorum 
communione et subiectione eidem legitimae auctoritati. 
Ideo anima Ecclesiae se habet ad corpus, non ut elemen- 
tum divinum ad mere humanum, sed sicut ordo divinus 
invisibilis ad ordinem divinum per se visibilem 

Ali multi cum Michaele d'Herbigny, Aemilio Dorsch, 
et Hermanno Dieckmann, aliam sententiam, quae clarior 
et rationi traditionique conformior est, defendunt (3). 

luxta hanc sententiam — cui etiam nos adhaeremus — 
elmentum externum, visibile, materiale constat ex om- 
nibus et singulis membris et aimul ex vinculis externis ; 
elementum autem formale, principium totius vitae in 


Ecclesia, varia membra ad unitatem  redigens, Spiritus 


X1) Theol. de Eccl., Thes. XXX. n. l. 

(2) De Ecclesia Christi, n. 51-59. 

(3) Cf. M. d'HERBIGNY, Theol. de Eccl, Th. XXX: AEM. Dorsch, De 
Eccl. Chr., p. 447-452 ; Herm. Dieckmann, De Eccl. Chr., n. 952. 

, 
Sanctus est; cetera dona supernaturalia, ut fides, spes, 
caritas, gratia sanctificans, charismata, sunt effectus 
huius primi principii, quae operantur instar facultatum 
in corpore nostro, dum Spiritus Sanctus instar animae 
Operatur. 

Dicitur «instar animae », quia sicut Christus vocatur 
caput Ecclesiae per analogiam, ita analogice dicitur Spi- 
ritus Sanctus anima Ecclesiae ; unde non dicimus Spi- 
ritum Sanctum informare Ecclesiam, quia — ut clarum est 
— corpus morale incapax est informationis, sed tanturn 
affirmamus Spiritum Sanctum producere in Ecclesia simi- 
les effectus ac animam in corpore nostro. 

Notandum etiam per appropiationem Spiritum San- 
ctum vocari animam Ecclesiae, quia, quamvis revera 
tota SS.ma Trinitas vivificet Ecclesiam, tamen opus 
perfectionis et sanctificationis per appropriationem tri- 


buitur Spiritui Sancto. 


Pulcherrime S. Scriptura describit. activitatem Spi- 
ritus Sancti in Ecclesia. 

Imprimis influxui Spiritus Sancti debetur formatio 
corporis Christi mystici. Compositio ipsi tribuitur primae 
et excellentissimae cellulae hrius corporis, nempe Chri- 
sti, qui conceptus est de Spiritu Sancto ut profite: 
Symbolo (1). 

Actio huius Sanct Spiritus manifestatur in tota 
vita Christi. 

Visibili modo Ipse descendit in lesum, cum hic bap- 
tizatus est ab loanne : « Et ecce aperti sunt ei caeli; et 


vidit Spiritum Dei descendentem sicut columbam, et 


(1) Cf. Mrt., I, 18, 20; Le., I, 35. 

venientem super se » (1). Postea « lesus ductus est in de- 
sertum a Spiritu, ut tentaretur a diabolo » (2) ; et post 
quadraginta dies «regressus est lesus in virtute Spiritus 
in Galileam » (3). 

Insuper Christus in Spiritu Dei eicit daemones (4); 
actione Spiritus Sancti exultavit quia Pater revelaverat 
parvulis ea quae erant abscondita sapientibus huius saecu- 
K(5). 

S. Paulus nos docet opus maximum Christi, sacrifi- 
cium nempe sui, opera Spiritus Sancti peractum fuisse : 
« Qui per Spiritum Sanctum semetipsum obtulit immacula- 
tum Deo» (6). Quapropter uno verbo dicere possumus 
cum S. Basilio: « omnis actio (eius) praesente Spiritu 


peragebatur » (7). 


Spiritus Sanctus suas operationes exercet et in Ec- 
clesia. lesus antequam ad caelos adscenderet promisit 
Spiritum Sanctum, qui revera die Pentecostes in aposto- 
los descendit et sic in Ecclesiam transit, initium dans 
eius vitae mirabili. 

Perlegenti « Actus Apostolorum » continuo occurrit 
multiformis actio huius Sancti Spiritus in Ecclesia. 

Apostoli loquuntur pleni Spiritu Sancto: «Tunc reple- 
tus Spiritu Sancto Petrus dixit ad eos » (8); audientes au- 


tem verba Petri, multi poenitentiam agunt, baptizantur et 


(1) Mr., III, 16. 

(2) Ib., IV, 1. 

(3) Le., IV, 14. 

(4) Cf. Mt., XII, 28. 

(5) Le.. X, 2L. 

(6) Hebr., IX, 14. 

(7) De Spir. Sancto, C. XVI, n. 39 . MG 32, 139. 
(8) Act.. IV, 8. 

accipiunt donum Spiritus Sancti (1) ; baptizati vero, ad 
imposioneim manuum Apostolorum « accipiebant Spiritum 
sanctum » (2) ; fideles aliquando dum orant « repleti sunt 
omnes Spiritu Sancto» (3); Stephanus «cum esset ple- 
nus Spiritu Sancto... vidit gloriam Dei» (4). 

Spiritus Sanctus velut signum dat Petro, descendens 
super Cornelium aliosque audientes, ut et gentes in Ec- 
clesiam recipiantur (5); Ipse apostolos illuminat circa 
ea quae agenda sunt: « visum est Spiritui Sancto et no- 


bis » (6) ; Ipse et apostolos cohibet ne verbum Dei indi- 


gnis praedicent : « vetati sunt a Spiritu Sancto loqui ver- 
bum Dei in Asia» (7); Ipse demu i consolatione re- 
plebat Ecclesiam : t Ecclesia... consolatione Sancti Spi- 


ritus replebatur» (8) 


Sanctus Paulus saepe actionem et influxum Spiritus 
Sancti in Ecclesia memorat. 

Sufficiat tantum innuere : sicut anima in nobis est 
principium unitatis et simul varietatis, ita Sanctus Spi- 
ritus in Ecclesia est principium unitatis : « Etenim in 
uno Spiritu omnes nos in unum corpus baptizati sumus, 
sive ludaei, sive Gentiles, sive servi, sive liberi ; et omnes 
in uno Spiritu potati sumus » (9) ; et est principiu:' va- 
rietatis : « Ali quidem per Spiritum datur sermo sapien- 


tiae, ali autem sermo scientiae, secundum eundem Spi- 


(1) Cf. Act., II, 38-41. 

(2) Act., VIIL 17. 

(3) Acr., IV, 31. 

(4) Act., VII, 55. 

(5) Act., X, 44-48 ; XI, 15-18. 
(6) Act., XV, 28. 

(7) Act., XVI, 6. 

(8) Act., IX, 31. 

(9) l Corint., XII, 13. 

ritum : alteri fides in eodem Spiritu: alii gratia sanita- 
tum in uno Spiritu : alii operatio virtutum, ali prophe- 
tia, alii discretio spirituum, alii genera linguarum, alii 
interpretatio sermonum. Haec autem omnia operatur 


imus atque idem Spiritus, dividens singulis prout vult » (1). 


Patres saepe locuti sunt de actione — arabili Sancti 
Spiritus in Ecclesia, praesertii;i S. Joannes Chrysostomus 
et S. Augustinus, qui pulcherrime dicit: « Spiritus noster 
quo vivit omnis homo, anima vocatur ;... et videtis quid 
faciat anima in corpore. Omnia membra vegetat: per 
oculos videt, per aures audit, per nares olfacit, per lin- 
euam loquitur, per manus operatur, per pedes ambulat : 
omnibus simul adest membris ut vivant; vitam dat om- 
nibus, officia singulis. Non audit oculus, non videt auris, 
nec loquitur auris et oculus, sed tamen vivit : vivit auris, 

cia diversa sunt, vita communis. Sic 
est Ecclesia Dei: in alus sanctis facit miracula, in aliis 
sanctis loquitur veritatem, in abis sanctis custodit virgi- 
nitatem, in alis sanctis custodit pudicitiam coniugalem, 
in alus hoc, in alis illud : singuli propria operantur, sed 
pariter vivunt. Quod autem anima est corpori hominis, 
hoc est Spiritus Sanctus Corpori Christi quod est Eccle- 
sia ; hoc agit Spiritus Sanctus in tota Ecclesia, quod agit 
anima humana in omnibus membris unius corporis » (2). 

Sanctus Thomas vocat Spiritum Sanctum «cor Ec- 
clesiae » : « .... cor habet quandam influentiam occultam. 
Et ideo cordi comparatur Spiritus Sanctus, qui invisibi- 
liter Ecclesiam vivificat et unit». (3). Alibi Sanctus Doctor 


(1) 1 Corint., XII, 8-11. 
(2) Sermo 267, c. 4; ML 38, 1231. 
(3) Sum. Theol. III, q. 8. a. 1, ad 2um. 

dicit Spiritum Sanctum « quasi animam » corporis Chri- 
Sti mystici (1). 


Rationi magis consentanea est sententia affirmans 
Spiritum Sanctum esse animam Ecclesiae, quia melius 
congruit notioni corporis mystici. Spiritus Sanctus exer- 
cet in Ecclesia quasi duplicem activitatem : aliam ad so- 
cietatis unitatem  organicam constituendam, nempe ut 
corpus sit unum et varium, Sicut requirit ratio organismi ; 
aliam qua singula membra vitalitatem communem par- 
ticipant, nempe ut corpus operetur. Unicum ergo princi- 
pium sufficit ad optime explicandam vitalitatem Eccle- 
siae quatenus est societas ; et vitalitatem Ecclesiae, qua- 
tenus componitur ex singulis membris. 

In altera sententia autem duplex fingitur principium, 
alterum quod sit causa unitatis socialis, alterum quod sit 
fons vitae supernaturalis in corpore ecclesiastico : unde 
destruitur analogia cum corpore humano, in quo unum 
principium est, ex quo profluit et unitas organica et vita. 

Insuper in altera sententia affirmante gratiam 
Sanctificantem esse animam Ecclesiae, non haberetur 
unicum principium uniens omnia membra, quia gratia 
unius membri non potest vivificare alia membra ; e con- 
tra in nostra sententia unus idemque Spiritus vivificat 
Caput et membra. Dicit S. Thomas: «Ipse Spiritus San- 
ctus increatus idem numero est in capite et in membris, 
et aliquo modo a capite ad membra descendit, non divi- 
sus sed unus ; ipsum donum secundum quod Spiritus 
Sanctus in nobis habitat, non traducitur de subiecto in 
subiectum » (2). 


(1) Cf. Il] D. 13, q. 2, a. 2, ad 2um. 
(2) III D. 13, q. 2, a. 1, ad 2um. 


32 Sac. Sebastianus Fraghi 


Adde quod per alteram sententiam non explicatur tota 
vita supernaturalis in Ecclesia. Imprimis gratia sancti- 
ficans supponit altius aliquod principium vitale, a quo 
totum corpus vivificatur: deinde gratia sanctificans non 
est principium proximum unde procedunt omnes actus 
Stales in Ecclesia: sane sacramenta, sacrificium, potestas 
ordinis, magisterii, regiminis, gratiae actuales quibus sol- 
licitantur peccatores etc., non dependent ab ulla gratia 
sanctificante : ita etiam unitas et varietas organorum) in 
corpore Ecclesiae non radicantur in gratia sanctificante. 

E contra haec omnia bene explicantur per nostra: 
sententiam : Spiritus Sanctus est principium vitae  su- 
pernaturalis in singulis et est fons unde oriuntur omnes 
potestates, omnia charismata, omnes gratiae actuales, 
omnis imitas et varietas in organismo ecclesiastico. 

Quapropter cum Summo Pontifice Leone XIII, etiam 
nobis « affirmare liceat, quod cum Christus caput sit Ec- 
clesiae, Spiritus Sanctus sit eius anima » (1). 

Nos vero, cum melius in caelo dignitatem nostram 
videbimus, gratias continuas Deo Patri persolvemus qui 
in Ecclesiam suam dignatus est nos vocare, Deo Filio 
qui inter membra sui corporis dignatus est nos numerare, 
Deo Spiritui Sancto qui vitam supernaturalem, per Chri- 


stum Caput, constanter dignatus est nobis tribuere. 


C) De elemento visibili Corporis Christi 


In Ecclesia est etiam elementum visibile, externum et, ut 
aliqui dicunt, materiale, quod constituitur. ab ipsa socie- 


tate visibili, quae subest vivifico influxui Spiritus Sancti. 


(1) Encycl. < Divinum illud munus » (9 mau 1897) ; Leonis XIII Acta, 
vol. XVII, p. 135. 

Proprie loquendo, elementum hoc visibile constituunt 
omnia et singula membra, vincula externa, quibus ipsa 
membra in societatem visibilem uniuntur, et media ex- 
terna, ut sunt praedicatio et confessio fidei, administra- 
tio sacramentorum, regimen et oboedientia. 

Sed nos hic mentem nostram vertimus tantum ad 
membra Ecclesiae, quae proinde elementum visibile, vel 
— quamvis expressio non sit perfecta — materiam Ec- 
clesiae vocamus. 

Materia autem distinguitur in remotam et proximam. 

Materia remota est id quod ex se aptitudinem et 
dispositionem habet ad rem sub certis condicionibus con- 
stituendam. 

Materia proxima, id quod actu rem constituit. 

Ecclesiae materiam remotam constituunt omnes ho- 
mines, et materiam proximam omnes qui actu membra 


Ecclesiae sunt. 


a) Quod omnes homines efficiant materiam remo- 
tam Ecclesiae e S. Scriptura eruitur. 

In V. T. non raro allusiones sunt de futuro Regno pro 
omnibus hominibus destinato. Sufficiat innuere: «In 
Te benedicentur universae cognationes » (1). « Et bene- 
dicentur in semine tuo omnes gentes terrae» (2); ubi 
clare apparet Deum promittere benedictionem omnibus 
hominibus in semine Abrahae, idest in Messia. 

Prophetae non raro novum Regnum describunt : 
« Et erit in novissimis diebus praeparatus mons domus 
Domini, in vertice- montium, et elevabitur super colles, 


et fluent ad eum omnes gentes » (3). 


(1) Genes., XII, 3. 
(1) Genes., XXII, 18; cf. etiam XVIII, 18. 
(2) Isa., IL, 2; cf. etiam Ezech. XVII, 22. 23 ; Malac., I, ll). 11. 

In N. T. apertis verbis hoc affirmatur. Christus mit- 
tens apostolos dicit : « Euntes ergo docete omnes gentes... ; 
et ecce ego vobiscum sum omnibus diebus usque ad con- 
summationem saeculi » (1): unde Ecclesia instituta est 
pro omnibus hominibus omnium temporum. 

Paulus semper hanc doctrinam clare praedicat : 
«Non est distinctio iudaei et graeci; nam idem Domi- 
nus omnium, dives in omnes qui invocant illum ; omnis 
enim quicumque invocaverit nomen Dei salvus erit » (2). 

Nostrum assertum non est nisi corollarium doctrinae 
de vohmtate Dei salvifica universali, et de morte Chri- 
sti ad omnes homines salvandos. Nam Deus « omnes ho- 

mes vult salvos fieri et ad agnitionem veritatis ve- 
nire » (3). Agnitio veritatis et salus tantum in Ecclesia, 
vel per Ecclesiam, obtineri potest ; ergo Deus qui -vult 
salutem omnium hominum, vult etiam eorum ingressum 
in Ecclesiam. 

Idem licet concludere ex eo quod Apostolus af- 
firmat ; « Unus enim Deus, unus et mediator Dei et ho- 
minum, homo Christus lesus qui dedit redemptionem 
pro omnibus » (4). Effectibus vero huius redemptionis 
homo in Ecclesia vel per Ecclesiam tantum fini potest. 

sanctus Thomas dicit omnes homines esse membra 
corporis mystici ; et quosdam esse membra actualiter, 
alios vero tantum in potentia ; et ex his alios aliquando 
ad actum pervenire, alios autem numquam ad actum per 
venire. (5). 


(1) Mt., XXVIII, 19. 20. 

(2) Rom., X, 12. 13. 

(3) I Tim., II. 4. 

(4) 7 Tim.. Il, 5. 6. 

(5) Sum. Theol; III, q. 8, a. 3; et ad 2um. 

b) Materiam Ecclesiae proximam dicimus omnes 
homines qui actu in ipsa Ecclesia sunt, nempe membra 
Ecclesiae. 

Cum de membris Ecclesiae totus noster sermo sit, 
hic liceat tantum breviter significare notionem huius 
nominis «membri Ecclesiae ». 

Nomine membri designatur pars integralis corporis 


organici. Proinde ut vere membrum sit, hoc debet habere : 


1) aliqua; salte»! cohaesione:: cum corpore; 


2) aliqua» salte participatione vitae corporis. 


Membrum debet habere aliquam cohaesionem cum  cor- 
pore, quia secus, si nondum est ei unitum velsi a corpore 
fuit omnimo separatum, non potest vocari membrum. 
Simul debet esse particeps vitae corporis, quia secus si 
nullum influxum animae habeat, non amplius membrum, 


ut pars integralis corporis vivi, censeri debet. 


C orollarii!] 
Coniunctio cum corpore Christi 


est pro omnibus medium necessarium ad salute: 


Christus instituit Ecclesiam ut medium necessarium 
pro omnibus hominibus, ad finem supernaturalem obti- 
nendum: «Qui crediderit et baptizatus fuerit, salvus 
erit; qui vero non crediderit condemnabitur » (1). 

Revera nemo potest salvari nisi per unionem cu: 


Christo Domino. Porro nemo potest referri ad Christum 


(1) Mc., XVI, J6. 

quin pertineat actualité! vel saltem per votum ad eius 
corpus, nemipe ad Ecclesiam. 

Ecclesia ergo est necessaria ad salutem consequen- 
dam, necessitate praecepti et necessitate medii late sum- 
pta, eo sensu quod si quis actualiter nequiret esse mem- 
brum Ecclesiae, sufficeret ut pertineat ad Ecclesiam sal- 
teri voto. Hoc votum duplex est: explicitum, ut est in 
iis qui Ecclesiam cognoverunt sed nondum eam ingredi 
potuerunt, v. g. quia catechurmseni; implicitum, ut est 
in us qui Ecclesiam ignorantes, perfecte Deum diligunt 
paratique sunt omnia ad salutem necessaria adimplere. 

In « Schemate Concilii Vaticani» haec formula pro- 
posita fuit: « Ecclesia Christi tantae (est) necessitatis, 
quantae consortium et coniunctio cum Christo capite et 
miystico eius corpore... Idcirco docemus Ecclesiam... 
esse omnimo necessariam, et quidem non tantum  prae- 
cepti dominici..; verum etiam medii, quia ab instituto 
salutaris providentiae ordine, communicatio Sancti Spi- 
ritus, participatio veritatis et vitae non obtinetur nisi 
in Ecclesia et per Ecclesiam, cuius caput est Christus » (1). 

Patres et Doctores una voce dicunt aliquem i1ustificari 
posse etiam per actum caritatis (baptismum flaminis), et 
per martyrium (baptismum sanguinis). Ita S. Thomas 
dicit: «... potest sacramentum baptismi alicui deesse 
re, sed non voto... Talis autem sine baptismo actuali 
salutem consequi potest, propter desiderium baptismi» (2). 
Et alibi: «.. aliquis per virtutem Spiritus Sancti conse- 


quitur effectum baptismi non solum sine baptismo aquae- 


(1) Collectio Lacensis^ Acta et decreta SS. Concil. recent^ Vol. VII (1870) 


cap. VI, p. 569. 
(2) Sum. Theol, III, q. 68, a. 2. 

Bed etiam sine baptismo sanguinis : in quantum scilicet 
alicuius cor per Spiritum Sanctum movetur ad credendum 
et diligendum Deum, et poenitendum de peccatis » (1). 
Quod alus verbis significat aliquem iustificari posse per 
votum sive implicitum sive, a fortiori, cxplicitum bapti- 
smum recipiendi. 

Doctrinam Ecclesiae clare exponit Summus Ponti- 
fex Pius IX: «Notum Nobis Vobisque est, eos, qui in- 
vincibili circa sanctissimam nostram religionem igno- 
rantia laborant, quique naturalem legem eiusque prae- 
cepta in omnium cordibus a Deo insculpta sedulo ser- 
vantes ac Deo oboedire parati, honestam  rectamque 
vitam agunt, posse, divinae lucis ac gratiae operante 
virtute, aeternam consequi vitam, cum Deus, qui omnium 
mentes, animos, cogitationes habitusque plane intuetur, 
scrutatur et noscit, pro summa sua bonitate et clemen- 
tia, minime patiatur quempiam aeternis puniri suppliciis, 


qui voluntariae culpae reatum non habeat » (2). 


Ratio patet ex volunate Dei qui omnes homines sal- 
vos vult. Nisi sufficeret desiderium pertinendi ad Eccle- 
siam, multi, etiam sine propria culpa, ad salutem per- 
venire non possent. Quod certe Deus misericors permittere 
nequit. Ergo iis omnibus sufficit votum pertinendi ad Ec- 
clesiam. 

Unde apparet quomodo intelligenda sint verba : 
« Extra Ecclesiam nulla salus ». 

Adulti, ut dicebamus, non tantum qui actu sunt in 
Ecclesia, sed etiara qui votu: vel 1 


(1) ibid., q. 66, a. Il. 


(2) Encyc. « Quanto conficiamur maerore» ad episcopos Italiae (10.* 
Aug. 1863 5 Denz.-Bannw., 1677. 

plicite, pertinendi ad Ecclesiam, salutem consequi pos- 


sunt. Infantibus vero, qui voti seu desiderii incapaces 
sunt, ingressus in Ecclesiam, per baptismum, omnino 
necessarius est ut ad gloriam pervenire possint. 

Notandum proinde est quomodo salus tantum in 
Ecclesia vel per Ecclesiam (cum relatione nempe ad Eccle- 


siam) obtineri possit. 


Editorial Araaadl Carlos in. 33 . 

CAPUT Il. 


DE CONDICIONIBUS 
AD RATIONEM MEMBRI REQUISITIS 


Ut in societatibus humanis adsunt aliquae condicio- 
nes, sine quibus non efficitur socius, ita etiam in Ecclesia 
Christi sunt condiciones, ut quis fiat membrum ipsius 
Ecclesiae. 

Imprimis ergo tractabimus de falsis condicionibus, 
postea de veris condicionibus ad rationem membri requi- 
sitis: quia melius est prius viam purgari a variis errori- 


bus ut deinde facilius veritatem exponere valeamus. 


A) Ratio veri membri non est praedestinatio 


Praedestinatio in genere dicitur quaelibet  praeordi- 
natio qua Deus ab aeterno decernit quidquid in tempore 
agit : seu est Divina Providentia ordinans res ad debitum 
finem. 

Sensu magis stricto praedestinatio est ordinatio Dei qua 
creaturae rationales ad finem supernaturalem diriguntur. 

Sensu strictissimo autem est actus quo Deus aliquos ho- 
mines efficaciter destinat ad salutem : nihil aliud est ergo 
nisi divina Providentia in ordine supernaturali. Theologi 
distinguunt praedestinationem completam quae est prae- 
destinatio ad gloriam, et praedestinationem incomple- 


tam, quae est praedestinatio ad gratiam. Esse praedesti- 

nationem trim ad gratiam, tum ad gloriam est de fide di- 


vina (1). 


Wicleffius, Joannes Hus, Calvinistae et aliqui luthe- 
rani distinguebant duplicem ecclesiam : alteram, quae 
est visibilis, apparens, et errare potest, quaeque sub no- 
mine Chrsti fieri potest regnum  antichristi ; alteram, 
quae est invisibilis : haec tantum est vera et numquam 
errare potest; et quidem est sancta, quia e solis praede- 
Stinatis conflatur ; catholica et perpetua quia ex omnibus 
praedestinatis toto orbe dispersis, ab origine mundi us- 
que ad finem, constat. Ita v. g. Calvinus ait : « Quid est 
Ecclesia ? Corpus ac societas fidelium, quos Deus ad vi- 
tam aeternam praedestinavit» (2). Et in «Confessione 
Scotorum » dicitur: « Haec ecclesia invisibilis est, uni 
Deo cognita, qui solus novit quos elegerit » (3). 

Hanc sententiam secuti sunt etiam Quesnellus et P1- 


storienses. 


Plerosque eorum qui sunt in Ecclesia, praedesti- 
natos esse possumus credere, quia ex eo quod Deus, 
sua bonitate, dignatus est eos vocare in Ecclesia:" prae- 
sumptio habenda est simul eos praedestinatos esse ad 
gloriam. 

Sed concedi minime potest omnes praedestinatos esse 
in Ecclesia, et solos predestinatos constituere Ecclesiam : 
quam doctrinam damnavit Concilium Constantiense. 


Nos affirmamus non omnes praedestinatos semper, 


(1) Cf. Eph., I, 5; Mt. XXV, 34; Rom., VIII, 29, 30. 

(2) Catechismus Eccl. Genevensis (1545) p. 125. 

(3) Karl Muller. Die  Bckenntnisschriften der reformierlen Kirche 
(1903) p. 256. 

actualiter, inveniri in Ecclesia; certe ante ultimum 
mortis momentum vel realiter, vel saltem voto, in 
Ecclesia debent esse, secus salus esset impossibilis ; sed 
hi non necessario, per totam vitam, debent esse actua- 
liter inter membra Ecclesiae. Sed etiam dicimus in Eccle- 
Sia non esse solos electos ; sunt etiam « praesciti », illi 
nempe qui de facto damnabuntur. 


Quapropter nobis erunt probanda : 


) Ecclesiam non constare ex omnibus praedesti- 
natis ; 


) Ecclesiam non constare ex solis praedestinatis. 


a) Ecclesia non constat ex omnibus praedestinatis 


In S. Scriptura legimus : « Et alias oves habeo, quae 
non sunt ex hoc ovili, et illas oportet me adducere et 
vocem meam audient, et fiet unum ovile et imus pastor »(1). 

Ex hoc apparet neminem, antequam ad ovile addu- 


catur, pertinere ad ipsum ovile ; nam et adest vocatio : 


«et illas oportet me adducere » ; et est etiam libera ele 
ctio: «et vocem meam audient ». 
Item lesus affirmat : « Et venient ab Oriente et Occi 


dente, et Aquilone et Austro, et accumbent in Regno 
Dei» (2): antea in hoc Regno minime erant, postea ve- 
ro «venient... et accumbent in Regno Dei». 

Petrus alloquens christianos dicit: « Vos autem ge- 
nus electum, regale sacerdotium, gens sancta, populus 
acquisitionis, ut virtutes annuntietis eius, qui de tene- 


bris vos vocavit in admirabile lumen suum, qui aliquando 


(1) Ioan., X, 16. 
(2) Le., XIII, 29. 

non populus, nunc autem populus Dei» (1). Certe multi 
inter illos christianos praedestinati erant et tamen non 
semper in Ecclesia fuerant ; ante vocationem in tenebris 
erant et « aliquando non populus, nunc autem populus 
Dei». Paulus etiam saepe Christianis in memoriam re- 
ducit tempus quo in Ecclesia non erant: « Eratis ali- 
quando tenebrae, nunc autem lux in Domino; ut filii 
lucis ambulate » (2) ; « ....eratis illo in tempore sine Chri- 
sto, alienati a conversatione Israel et hospites testamen- 
torum... Ergo iam non estis hospites et advenae, sed 
cives sanctorum et domestici Dei» (3). 

Hae locutiones aliaeque similes ostendunt omnes hos 
christianos, inter quos certo erant multi praedestinati, 


non fuisse semper membra Ecclesiae. 


Patres hanc doctrinam implicite affirmant cum assi- 
gnant ingressum in Ecclesiam tantum baptismo. 

Ita S. Augustinus habet : « ..in compagem (Corporis 
Christi tamquam in vivam structuram templi Dei, quae 
est eius Ecclesia, nati homines, non ex operibus iustitiae 
quae fecerant, sed renascendo per gratiam, transferun- 
tur tamquam de massa ruinae ad aedificii. firmamen- 
tum » (4). 

Sed etiam directe Patres hanc doctrinam affirmant, 
loquentes v. g. de S. Paulo, qui aliquando lupus, deinde 


agnus factus est (5). Paulus cum lupus erat, rabide oves 


(1) 1 Petr., II, 9. 10. 

(2) Eph.t V, 8. 

(3) Eph., II, 12. 19. 

(4) Epist. ad Dardan., C. X ; ML 33, 845. 

(5) Cf. S. August. Sermo 229; ML 38, 1275-1280; et S. Ioan. 
Chrysost., in II Tim. c. I, hom. VI, n. 1; MG 62, 631. 

Christi acri dente devorans, certe de ovili Christi non erati 


et tamen Paulus praedestinatus erat. 


Ecclesiae doctrina praesertim patet ex dannatione 
sequentium propositionum loannis Hus in Concilio 
Constantiensi: « Paulus numquam fuit membrum dia- 
boli, licet fecit quosdam actus actibus Ecclesiae mali- 
gnantium consimiles » (1). « Gratia praedestinationis est 
vinculum, quo corpus Ecclesiae et quodlibet eius mem- 
brum iungitur Christo Capiti insolubiliter » (2); « ...prae- 
destinatus semper manet membrum Ecclesiae, licet ali- 
quando excidat a gratia adventitia, sed non a gratia 
praedestinationis » (3). Hi articuli, simul cum aliis, dam- 
nati sunt ut non catholici, quia « quidam ex eis sunt no- 
torie haeretici, quidam erronei, alii temerari et seditiosi, 
alii piaram aurium offensive » (4). 

Tota historia religionis christianae assertum nostrum 
mirabiliter demonstrat. Plurimi inter sanctos, et inter 
martyres aliquando non erant in Ecclesia, vel quia eam 
ignorabant vel quia nolebant in eam ingredi: immo 
quidam, persecutores erant Christianorum et ipsum  no- 
men lesu blasphemabant. Ipsi apostoli aliquando in 
Ecclesia non erant, quia ipsa Ecclesia nondum erat. Isti 
de facto ad vitam aeternam pervenerunt. Tamen non 
semper in Ecclesia fuerunt: tunc tantum | membra Ec- 
clesiae facti sunt cum gratia Dei vocati, ad ovile Christi 


venerunt et per baptismum inter oves numerati sunt. 


(1) DeNZINGER-Bannwabt. Enchirid. Symbolorum etc. (1932) 628. 

(2) ibid., 647. 

(3) ibid., 631. 

(4) ibid., 661. Cf. etiam ibid. 1422-1426 dammantes propositiones 
Quesnelli. 


Sac. Sebasrianus Fraghi 


Etiam post receptionem baptismi praedestinatus po- 
test ab Ecclesia deficere, quia praedestinatio non confert 
stabilitatem in Ecclesia. Certo, ante ultimum mortis 
momentum, actu vel voto, in Ecclesia erunt, quia prae- 
destinati ; sed durante eorum vita, non semper neces- 
sario debent esse in Ecclesia. 

Optime S. Thomas dicit: « membrum non judicatur 
secundum quod de eo fieri potest, sed secundum quod 
est » (1) ; quapropter concludentes dicimus praedestinatio- 
nem non esse condicionem veri membri, quia, quousque 
ipse praedestinatus extra Ecclesiam maneat, membrum non 
est; tantum per baptismum aliquis ingreditur in Eccle- 
siam et tantum in ea manet si vinculum per baptismum 


initum non obrumpat. 


b) Ecclesia non constat ex solis praedestinatis 


Ecclesiam constare ex solis praedestinatis affirmant 
Protestantes antea nominati. 

In Evangelio Christus, loquens de novo Regno, dicit 
in eo esse virgines prudentes cum fatuis quae foras 
excludendae sint (2) ; esse et pisces malos qui postea e 
sagena eliciendi sint (3); esse et convivam qui cum 
venisset ad prandium sine veste nuptiali, a rege in tene- 
bras exteriores missus est (4); esse et zizaniam quae 
in fine ad comburendum mittetur (5). 

Ex omnibus his comparationibus apparet in Ecclesia 


esse etiam eos qui e Regno glorioso excludentur et in ignem 


(1) III d. 13, q. 2, a. 2, ad 3nm. 
(2) Mt., XXV, 1-13. 

(3 Mrt., XIII, 47-50. 

(4) Mrt., XXII, 11-13. 

(5 Mr. XIII. 24-30. 

aetennim elieientur, ad comburendum, in tenebras exte- 
riores ; alius verbis affirmatur in Ecclesia esse etiam « prae- 
SCItOS ». 

S. loannes in sua prima epistola, loquens de quibus- 
dam quos antichristos vocat, asserit eos aliquando fuisse 
in Ecclesia, postea vero defecisse ab ea: « ex nobis pro- 
dierunt » (1). 

s. Paulus multas habet admonitiones quia et ipsi, 
qui inserti sunt in olivam, timere debent ne forte exci- 
dantur (2); quae admonitiones inutiles forent si Eccle- 
sia constaret e solis praedestinatis, quia hi nunquam in 
periculum aeternae perditionis versarentur. 

Patres saepe testantur m Ecclesia militante esse prae- 
destinatos et reprobos, praesertim cum commentantur 
parabolas de Regno. 

Fulgentius habet: « Firmissime tene et nullatenus 
dubites non omnes qui intra Ecclesiam | Catholicam bap- 
tizantur accepturos esse vitam aeternam...» (3). Grego- 
rius M. dicit: «In qua (Ecclesia) quia... reprobi cum 
electis admixti sunt, recte similis virginibus prudentibus 
et fatuis esse perhibetur » (4). 

Aliquando Patres videntur affirmare contrarium huic 
doctrinae ; sed notandum bene est tunc ipsos non loqui 
de Ecclesia sensu stricto, se de Ecclesia quae secundum 
divinam praescientiam erit in altera vita, de Ecclesia 
triunphante, quae ex omnibus et solis praedestinatis con- 
stabit. Sed cum loquuntur de Ecclesia militante, sem- 


per hanc veritatem proponunt. 


(1) Cf. I Ioan., II, 18. 19. 


(2) Rom., XL, 22. 3405 6 
(3) De fide ad Petrum, C. 40, n. 81 ; ML 65, 704. 
(4) Hom. 12 in Evang. m. 1; ML 76, 1119. 

Ecclesiae doctrina affirmata fuit in. Concilio Constan- 
tiensi ubi damnatae sunt sequentes propositiones loan- 
nis Hus: « Unica est sancta universalis Ecclesia, quae 
est praedestinatorum universitas » (1). « Praesciti non 
sunt partes Ecclesiae, cum nulla pars eius finaliter ex- 
cidat. eo quod praedestinationis caritas, quae ipsam li- 
gat, non excidit ) (2). « Praescitus, etsi aliquando est in 
gratia secundum praesentem iustitiam, tamen numquam 
est pars sanctae Ecclesiae » (3). « Sumendo Ecclesiam pro 
convocatione praedestinatorum, sive fuerint in gratia 
sive non secundum praesentem iustitiam, isto modo Ec- 
clesia est articulum fidei» (4). «Si papa est malus, et prae- 
sertim si est praescitus, tunc ut ludas apostolus est dia- 
boli, fur et filius perdition's, et non est caput sanctae 


mTtanVs Ecclesiae, cum nec sit membrum eius » (5). 


Ratio huius doctrinae facile intelligitur. Ecclesia 
est societas essentialiter visibilis : unde vinculum, quo 
homines copulantur ad Ecclesiam  formandam, visibile 
esse debet. Praedestinatio vero esset vinculum omnimo 
invisibile ; ait enim S. Thomas: « ...praedestinatio non 
est aliquid in praedestinatis, sed in praedestinante tan- 
tum...; praedestinatio est quaedam pars providentiae. 
Providentia autem non est in rebus provisis, sed quae- 
dam ratio in intellectu provisoris » (6). 

Insuper si praedestinatio esset ratio membri in Ec- 


clesia, omnia incerta in ea. Cum nemo scire possit utrum 


(1) De NZINGER-BANNWART, 627 . 
(2) ibid., n. 629 : 

(3) ibid.. n. 631. 

(4) ibid., n. 632. 

(5) ibid.. 646. 

(6) Sum. Theol, III. q. 299 as 2; 

praedestinatus sit necne, nihil faciendum maneret: nam 
qui praedestinatus est, in Ecclesia esset etiamsi bapti- 
smum nunquam receperit vel alia vincula numquam ser- 
vaverit ; qui vero praescitus, numquam revera in Eccle- 
Sia permanserit, etiamsi baptismo iam ablutus fuerit 
et omnia vincula cum Ecclesia conservaverit. 

Ex parte Ecclesiae vanus et inutilis esset conatus ut ho- 
mines ad Christi fidem convertantur ; praedestinati enim 
veram Ecclesiam iam ingressi essent etiamsi de lesu et de 
eius fide numquam audierint ; praesciti vero numquam in 
Ecclesia essent etiamsi in eam per baptismum ingressi 
sint: tantum apparenter inter membra Ecclesiae nume- 
rarentur. 

Concludimus ergo dicentes coniunctionem actualem 
cum Ecclesia et non constitui sola praedestinatione, et 
non impediri sola reprobatione; praedestinatio enim nihil 
ponit in ratione membri Ecclesiae: reprobatio nihil tollit. 

Dum in terris sumus, in Ecclesia adsunt praedesti- 
nati cum praescitis. Separatio tunc tantum erit quando 
a zizania bonum semen seligetur: tunc vere erit Ecclesia, 
ut ita dicam, electorum, Ecclesia gloriosa et triunphans 


per saecula. 


B) Ratio veri membri 


non est gratia sanctificans 


In Ecclesia Christi, a Spiritu Sancto vivificata, plu- 
rimi sunt sancti. Sunt 11 qui per gratiam intime uniun- 
tur cum Capite, templum fiunt Spiritus Sancti et totius 
SS.mae Trinitatis : sunt membra perfecta Ecclesiae. 

sed hic quaeritur : suntne membra Ecclesiae tantum 


perfecti vel saltem gratia exornati, an etiam peccatores ? 


SO Sac. Sebastianus Fraghi 


Alia — ut patet — est quaestio de sanctitate Ecclesiae. 

Ecclesia enim sancta est quia caput habet Christum, 
cum quo unum fit. 

Ecclesia sancta est quia ipsa fons est sanctitatis et 
omnia media habet ad sanctitatem ducentia. 

Ecclesia sancta est quia revera multa eius membra 
sanctitate mirabili praedita sunt; et etiam peccatores, 
si fidem servant, Christo uniuntur vi baptismi et fidei ; 
unde quaedam sanctitas eis inest. 

Ecclesia erit tota pulchra et sancta, etiam in omnibus 
membris, in caelis ; nam — ut dicit S. Thomas — «esse 
Ecclesiam gloriosam, non habentem maculam neque ru- 
gam, est ultimus finis ad quem perducimur per passio- 
nem Christi. Unde hoc erit in statu patriae, non autem 
in statu viae : in quo si dixerimus quoniam peccatum non 
habemus, ipsi nos seducimus » (1). 

sed in hac vita Ecclesia composita est ex bonis et ma- 
lis : etiam peccatores, si fidem et unionem cum Ecclesia 


servant, sunt membra Ecclesiae. 


lam prioribus saeculis Ecclesiae fuit quaedam opinio 
virorum rigidiorum, qui accipiebant strictius sanctita- 
tem, a S. Paulo descriptam (2), etiam pro Ecclesia mi- 
litante et proinde excludebant ab Ecclesia peccatores ; 
ita v. g. Tertullianus cum Montanistis. 

Saec. IIIO0 sunt Novatiani seu Cathari, «qui seipsos 
isto nomine quasi propter munditiam superbissime atque 
odiosissime nominant » (3). Haeresis ortum habuit a pres- 


bytero romano Novatiano, post controversiam circa 


(1) Summ. Theol., III, q. 8. a. 3, ad 2am. 
(2) Ephes., V, 27. 
(3 S. Augustinus, De Haeres., 38 ; ML 42, 32. 

lapsos in persecutione Deciana ; et tenebat tantum 1u- 
stos pertinere ad Ecclesiam, neque Ecclesiam habere 
potestatem 1emittendi omnia peccata. 

saec. IVO sunt Donatistae, ita a Donato episcopo schis- 
matico appellati, qui dicebant tantum iustos constituere 
veram Ecclesiam (1). 

Pelagiani ulterius progressi sunt affirmantes Ecclesia: 
Christi constitui tantum ex 1s qui nullum omnimo ha- 
beant peccatum (2). 

saeculis posterioribus hi errores non semel renovati 
sunt. Ita v. g. Valdenses, Fraticelh, loannes Wicleff, 
loannes Hus etc., donastistarum doctrinam amplexi sunt : 
ita etiam lansenistae, Quesnellus, Pistorienses talem 
errorem renovarunt. 

Calvinistae vero, quia nomine «iustorum»  praede- 
stinatos vocant, in priore thesi melius recensentur. 

Lutheranis non fuit constans sententia. 

Primi lutherani in Confessione Augustana, anno 1530, 
in art. 7 dicunt: « Est autem Ecclesia congregatio san- 
ctorum, in qua Evangelium recte docetur et recte admi- 
nistrantur sacramenta » (3). Ipse Lutherus Symboli arti- 
culum in Cathechismo maiore ita exposuit: « Credo in 
terris esse quandam sanctorum  congregatiunculam et 
communionem ex mere sanctis hominibus coactam, sub 
uno capite Christo, per Spiritum Sanctum convocatam, 
in una fide, eodem sensu et sententia... Horum me quo- 


que partem et membrum esse constanter credo » (4). 


(1) Cf. S. August., De unitate Eccles., C. 16; ML 43, 421-424 ; et 
De Haeres., Cc. 69 : ML 42, 43. 

(2) Cf. S. August., De haeres., c. 88; ML 42, 48. 

(3) Muller-Kolde, Symbolische Bucher (1907) p. 40. 

(4) Muller-Kolde, opus cit., pag. 456-457. 

Sed in posteriore confessione Augustana Lutherani 
ab ista sententia videntur recessisse, quia admittunt 
Ecclesiam catholicam esse coetum vocatorum, in quo 
multi possunt esse peccatores : sufficit ut consentiant de 


vera doctrina. 


Nos vero contra hos omnes dicimus : 


Ecclesiam non constare tantum ex iustis 


sed etiam ex peccatoribus. 


In Evangeliis Ecclesia comparatur areae, in qua tri- 
ticum in horreum congregandum et paleae in ignem mit- 
tendae simul inveniuntur (1) ; comparatur segeti in agro 
mundi, ex bono semine et zizania compositae (2) ; compa- 
ratur ovili, in quo oves et hoedi sunt (3). 

A S. Paulo Ecclesia comparatur magnae domui, in 
qua vasa aurea et argentea, sed etiam lignea et fictilia 
sunt (4). Hae et aliae similes comparationes clare signifi- 
cant in Ecclesia Christi esse bonos et malos. 

Tota Christi missio hoc etiam manifestat. Christus ope- 
ribus et verbis clare monstravit se ad hoc venisse, ut 
peccatores ad salutem vocaret; propter hoc etiam in- 
stituit Ecclesiam, cul commisit omnia remedia saluta- 
ria. Nisi essent et peccatores, ad quid sacramenta, prae- 
sertim Poenitentiae et Extremae Unctionis ? 

Christus fideles hortatur ut Patrem orent is ver- 


bis : « dimitte nobis debita nostra » (5), seu peccata, non 


(1) Mr., III, 12. 

(2) Mr., XIII, 24-30, 36-43. 
(3 Mt., XXV, 32-46. 

(4) 2 Timor., II, 20. 

(5 Mr., VI, 12. 

tantum levia sed et gravia ut patet collata similitudine 
servi debitoris decem millia talentorum (1). 

De is agens qui cum peccato etiam scandalum prae- 
bent, Christus ait : « Si peccaverit in te frater tuus, vade 
et corripe eum, inter te et ipsum solum... Quod si non 
audierit eos, dic Ecclesiae : si autem Ecclesiam non au- 
dierit, sit tibi sicut. etnicus et publicanus » (2). Notanda 
est gradatio verborum : tantum in fine, cum peccator 
contempserit auctoritatem ecclesiasticam, erit habendus 
ut ethnicus ; non prius : ergo antea in Ecclesia erat. 

Ex epistolis Apostolorum apparet in Ecclesia primi- 
tiva fuisse peccatores. 

S. Paulus scribens ad Corinthios supponit inter eos 
esse peccatores quia sunt contentiones, est fornicatio 
etc. (3). Alibi timorem suum manifestat: «Timeo enim 
ne forte cum venero, ne quales volo inveniam vos...; ne 
forte contentiones, aemulationes, animositates,  dissen- 
siones, detractiones, sussurrationes, inflationes, seditio- 
nes sint inter vos: ne iterum, cum venero humiliet me 
Deus apud vos et lugeam multos ex iis qui ante pecca- 
verunt...» (4). Scribens ad Timotheum, eum monet ut 
praedicet opportune et importune: « argue, obsecra, in- 
crepa in omni patientia et doctrina» (5): quod demon- 
strat fuisse in Ecclesia eos qui talibus increpationibus ege- 
rent. 

S. loannes scribens ad septem ecclesias Asiae repre- 


hendit et ipsos praepositos. 


(1) Mrt., XVIII, 23-35. 

(2) Mrt., XVIII, 15-17. 

(3) Cf. 1 Cor, I, 11; V, 2-13. 
(4) 2 Cor., XII, 20. 21. 

(5) 2 Tim., IV, 2. 

Patnim documenta innumera essent afferenda ; sed 
leviter ea tantum tangimus. Sanctus Augustinus, in col- 
latione anno 411 habita, Carthagine, inter Donatistas et 
catholicos episcopos, principalis et strenuus fuit defen- 
sor doctrinae verae, demonstrans Ecclesiam non conta- 
minari peccatis fidelium : « Ipse Dominus lesus Christus 
exemplum singulare patientiae, traditorem suum, utique 
pessimum, non solum cognitum in discipuli numero per- 
tulit, verum etiam praecognitum in discipulorum  nu- 
merum assumpsit» (1). Fulgentius distinguit inter  pec- 
catores et haereticos dicens : « Firmissime tene et nul- 
latenus dubites arcam Dei esse catholicam Ecclesiam, et 
intra eam usque in finem saeculi frumento mixtas paleas 
contineri, hoc est bonis malos sacramentorum commu- 
nione misceri» (2). Giegorius M. habet: « Boni enim nus- 
quam sunt nisi in caelo, et mali nusquam sunt nisi in in- 
ferno. Haec autem vita quae inter caelum et infernum 
sita est, sicut in medio subsistit, ita utrarumque partium 
cives communiter recipit; quos tamen sancta Eccle- 
sia et nunc indiscrete suscipit et postmodum in egressione 
discernit» (3). 

sed aliquando Patres attendunt magis ad nobiliorem 
partem Ecclesiae et tunc loquuntur de iis qui perfecta: 
habent vitam gratiae, considerantes eos ut membra no- 
bissima Ecclesiae : unde aliquando videntur negare pec- 
catores esse membra Ecclesiae. Ita v. g. S. Hieronymus 
dicit : « Qui peccator est et aliqua sorde maculatus, de Eccle- 


sia Christi non potest appellari, nec Christo subiectus» (4). 


(1) Cf. ML 43, 825. 

(2) De Fide ad Petrum, C. 43 ; ML 65, 705. 

(3) Homil. XXXVIII, 7; ML 76, 1285. 

(4) In Ephes, comment., Ill, c. 5, v. 24; ML 26, 531. 

Sed cum de Ecclesia integre sumpta ipse S. Hierony- 
mus loquitur, clare affirmat : « Arca Noe, Ecclesiae typus 
fuit : uti 1b1 pardus et hoedi, lupus et agni, ita et hic et 
iusti et peccatores, id est vasa aurea et argentea cum 
ligneis et fictilibus commorantur » (1). 

Ita S. Augustinus aliquando videtur sibi contradicere. 
Sed notandum est Sanctum Doctorem aliquando loqui 
de Ecclesia, qualis erit in vita futura ; aliquando loqui 
de membris perfectis : proinde quadam cum  emphasi 
aliquando affirmat iustos corpus Christi efformare et ex 
ratione polemica, argumentatione ad hominem usus, vide- 
tur excludere peccatores e sinu Ecclesiae: sed haec 
omnia ex contextu facile explicari possunt, et contradic- 
tiones apparentes  explanari. 

Ita etiam aliquando S. Thomas videtur excludere ab 
Ecclesia peccatores. Sed ex contextu explicari debet doc- 
trina S. Doctoris. 

Certissime S. Thomas alique scholastici tenebant 
peccatores esse membra Ecclesiae. Sed nonnumquam 
ipsi, respicientes potius ad vitam supernaturalem, cor- 
pus Christi vivificantem, affirmant non eodem modo ac 
iustos, peccatores dici membra Ecclesiae. Ipse S. Thomas, 
agens de iis qui peccatis mortalibus obnoxii sunt, dicit : 
« Percipiunt tarzen tales a Christo quendam actum vitae, 
qui est credere, sicut si membrum mortificatum moveatur 
aliqualiter ab homine » (2); unde quia peccatores aliqua: 

a Christo vitam accipiunt, in Ecclesia sunt. Et alibi dicit : 

«fideles peccatores... pertinere aliquo modo ad unitatem 

Ecclesiae, in quantum continuantur ei per fidem » (3). 
(1) Dial, contra luciferianos, 22 ; ML 23, 176. 


(2) Sum. Theol., III, q. 5, a. 3, ad 2um. 
(3) III d. 13, q. 2, a. 2, q. 2, ad 2um. 

Ideo generaliter semper ponenda est distinctio in 
his textibus explicandis : peccatores non pertinent per- 
jecto modo ad Ecclesiam, quia non habent gratiam sanc- 
tificantem ; pertinent vero complete quatenus fidem ha- 
bent, et communionem cum capite visibili et cum membris 


servant (1). 


Ecclesiae doctrina clara est circa hoc. 

loannes XXII damnavit errores Fraticellorum qui 
duplicem fingebant ecclesiam: «una carnalem, divitiis 
pressam... sceleribus maculatam...; aliam spirituale] 
in qua ipsi soli eorumque complices continentur » (2). 

Concilium Tridentinum habet: «Si quis dixerit, 
amissa per peccatum gratia simul et fidem semper amitti, 
aut fidem quae remanet, non esse veram fidem, licet non 
sit viva, aut eum, qui fidem sine caritate habet, non esse 
christianum : A. S. » (3). 

Item Clemens XI damnavit errores Paschasii Ques- 
nel, affirmantis solos iustos esse membra Ecclesiae : 
«Ecclesia sive integer Christus, incarnatum Verbum ha- 
bet ut caput, omnes vero Sanctos ut membra » (4). 

Pius VI denique errorem damnabit synodi Pistorien- 
sis in bulla « Auctorem fidei » : « Doctrina, quae proponit 
Ecclesiam considerandam velut unum corpus mysticum... 
intellecta hoc sensu ut ad corpus Ecclesiae non perti- 
neant nisi fideles, qui sunt perfecti adoratores in spiritu 


et veritate : haeretica » (5). 


(1) Cf. quae S. Doctor habet circa fidem formatam et informem : Sum. 
Theol., IMI, q. 4, a. 3-5. 

(2) Denzingeb-Bonxwabt, 485 ; cf. 488 ; 584; 592; 646. 

(3) sees. VI, c. 28 ; Denz.-Bon., 838. 

(4) Denz.-Bonn., 1424 ; cf. 1423 ; 1425 ; 1427 ; 1428. 

(5) Denz.-Bonn., 1515. 

Ecclesia sua praxi semper confirmavit hanc doctri- 
nam. 

In Ecclesia enim semper preces effundutur ad Deum, 
eique sacrificium propitiationis saepe offertur ut peccata 
fidelium condonare velit. 

Pastores et sacerdotes semper peccatores excitant ad 
poenitentiam, revocantes ad eorum memoriam benigni- 
tatem Dei qui substinet in Ecclesia etiam peccatores. 
Ipsa institutio poenae excommunicationis supponit pec- 
catore: ante sententiam ecclesiasticam, pertinere ad 
Ecclesiam. Hic non agitur de declaratione poenae, qua 
iudex tantum declarat peccatorem iam incurrisse tale: 
poenam, sed de irrogatione poenae, qua — ut melius suo 
loco patebit — index affirmat se recidere, tamquam mem- 
brum putridum, peccatorem : quod demonstrat antea 
peccatorem fuisse in Ecclesia. 

In disciplina pocnitentiali idem apparet: peccatores 
poenitentiam pro peccatis agebant, iuxta normas ab 
Ecclesia datas ; ergo in Ecclesia considerabantur. Maxi- 
ma erat differentia inter eos qui simpliciter peccatores 
erant et excommunicatos (1) ; ili. arcebantur, ante abso- 
lutionem, a receptione Eucharistiae et a quibusdam sa- 
cris functionibus ; hi vero non amplius reputabantur ut 
membra Ecclesiae sed ut partes recisae ne nocumento 


essent toti communitati (2). 


Ratio propter quam affirmamus peccatorem manere 


in Ecclesia evidens est. 
Homo post susceptionem baptismi manet membrum 


(1) Cf. S. Augustinus, ad Donatistas post collationem, c. 20, n. 28 ; ML 


43, 669. 
(2) Cf. S. August., De unit. Eccles., n. 74; ML 43, 441. 


58 Sac. Sebastianus Fragh'i 


Ecclesiae nisi, vel ipse voluntarie obrumpat vinculurm 
unionis, vel ab ipsa Auctoritate Ecclesiastica recidatur. 

Vinculum unionis cum Ecclesia non obrumpitur quo- 
libet peccato, quia non quodlibet peccatur; rumpit co- 
haesionem cum elemento visibili Ecclesiae nec totaliter 
exstinguit influxum vitalem Spiritus Sancti : tabs cohae- 
sio enira aufertur tantum per schisma ; influxus vero Spi- 
ritus Sancti per peccatum contra fidem. Cum aliis peccatis 
ergo peccator manere potest Ecclesiae membrum, imper- 
fectum quidem, quia caritate caret, sed completum quia 
omnia elementa veri membri servare potest. 

Insuper Ecclesia visibilis est: titulus propter quem 
aliquis est membrum Ecclesiae debet esse visibilis vel in 
se, vel in suis effectibus, secus visibilitas Ecclesiae pe- 
riret. 

Si poneremus, ut rationem veri membri, sanctitatem, 
cum sanctitas vera et supernaturalis sit tantum Deo nota, 
nec necessario effectibus indubiis se prodeat, adsignare- 
mus rationem omino invisibilem. Quapropter si Eccle- 
sia constaret ex omnibus et solis sanctis, nemo posset di- 
scernere veram Christi Ecclesiam. 


Unde concludimus affirmantes rationem veri membri 
non consistere in sanctitate : alia est ratio quam Domi- 


nus lesus hominibus assignavit ut membra sui Corporis 
mystici fiant. 

C) Homo constituitur membrum Ecclesiae 


per baptismul 


Christus Dominus collegit suos asseclas in societatem 
perfectam et visibilem, quam Ecclesiam appellavit. 

In omnibus societatibus adesse debent aliquae con- 
diciones ut dignoscantur veri soci. Etiam in Ecclesia 
Christi adsunt hae condiciones. 

Nos hic inquirimus quid stricte in quovis homine re- 
quiratur ut definitio membri verificetur, et quo deficiente 
non amplius membrum in Ecclesia exsistat. 

luxta nos: homo constituitur membrum Ecclesiae 
per baptismum et tale manet nisi obicem contra unitatem 


Ecclesiae ponat. | 


a) Homo per baptismum constituitur membra 


Ecclesiae. 


Baptismum est Sacramentum Novae Legis a Christo 
Domino institutum, quo spiritualiter regeneramur per 
aquae ablutionem cum invocatione SS.mae Trinitatis. 

Per baptismum nobis datur gratia regenerativa, per 
infusionem gratiae habitualis, virtutum infusarum et 
donorum Spiritus Sancti; eodemque instante  delentur 
omnia peccata, originale et actualia antea commissa, 
immo et poena temporalis peccatis debita. Etiam per 
baptismum imprimitur character, id est signum spiri- 
tuale et indelebile aggregationis Ecclesiae Christi, quod 
ius dat ad omnia bona quae in Ecclesia eunt. 

Praeter baptismum aquae est etiam baptismus fla- 
minis seu desiderii qui consistit in actu caritatis perfectae, 


et est baptismus sanguinis seu martyrium propter Chri- 
stum toleratum. 

Nos hic de baptismo aquae loquimur: alii duo sup- 
plent baptismum aquae quoad collationem gratiae et 
remissionem peccatorum, non autem imprimunt charac- 
tere; 

Adversarii huius doctrinae sunt omnes qui visibili- 
tatem Ecclesiae negant : proinde omnes illi qui rationem 
membr Ecclesiae ponunt vel in praedestinatione vel in 
sanctitate. 

Inusper, est etiam Suarez, qui rationem membri as- 
signat fidei, hanc regulam generaliorem dans: « Om- 
nes qui fidem habent, Ecclesiae membra sunt, omnes 


vero qui illa carent, extra Ecclesiam constituuntur » (1). 


In Scriptura habemus normam iuxta quam homines 
in Ecclesiam recipiantur. 

Christus iubet homines suscipere baptismum : « Qui 
crediderit et baptizatus fuerit, salvus erit » (2). Conditio 
haec est tam gravis ut « nisi quis renatus fuerit ex aqua 
et Spiritu Sancto, non potest introire in regnum Dei » (3). 
Ipse Apostolos docet quomodo homines ad Ecclesiam per- 
venire debeant: « Docete omnes gentes, baptizantes eos 
in nomine Patris et Filii et Spiritus Sancti » (4). 

Apostoli statim baptismo utuntur ad fideles in cor- 
pus Christi mysticum inserendos. 


Post primum sermonem Petri, audientes « compuncti 


(1) De Fide, disp. 9, Sect. 1, n. 5. Aliqui ex scriptoribus Societatis 
Jesu conantur explicare hunc modum loquendi, sed Card. Billot dicit: « Ve- 
runtamen.. minime diffitendum est modum eius dicendi multis subesse in- 
commodis et non posse omnino admitti, ne magna suboriatur confusio » (De 
Eccl. Christi, p. 2H. 

(2) Mc., XVI, 16. 

(3) Ioan., III, 5. 

(4) Mr. XXVIII, 19. 

sunt corde et dixerunt ad Petrum et ad reliquos apostolos : 
Quid faciemus, viri fratres ? Petrus vero ad illos : Poe- 
nitentiam, inquit, agite et baptizetur unusquisque ve- 
strum in nomine lesu Christi, in remissionem peccatorum 
vestrorum et accipietis donum Spiritus Sancti » (1) ; ubi 
apparet simul cum poenitentia, baptismum esse neces- 
sarium ad novam vitam in Ecclesia incohandam. 
Post Petri exhortationem multi consilium eius secuti 
sunt et novam vitam per baptismum acceperunt : « Qui 
ergo receperunt sermonem eius, baptizati sunt et ap- 
positae sunt in die illa animae circiter tria millia » (2) : 
id est Ecclesiae nascenti adiuncta sunt per baptismum 
tot nova membra. 

Eadem est praxis aliorum discipulorum Christi. Phi- 
lippus « descendens in civitatem Samariae praedicabat 
ilis Christum...; cum vero credidissent Philippo evange- 
hnzant de Regno Dei, in nomine lesu Christi baptiza- 
bantur viri ac mulieres » (3). 

Paulus, quamvis ab ipso Jesu conversus, baptizatus 
est (4), et ipse supponit semper baptismum ut medium 
quo omnes fideles in unum corpus copulati sunt : « Omnes 
nos in unum corpus baptizati sumus, sive ludaei, sive 
Gentiles, sive servi, sive liberi, et omnes in uno spiritu 
potati sumus» (5). Ipse comparationem instituit inter 
baptismum et circumcisionem : sicut circumcisione ho- 
mines iungebantur coetui religioso V. T., ita baptismo 


fideles 1ncorporantur corpori Christi mystico : « Cir- 


(1) Act., IL, 37. 38. 
(2) Ibid., vers. 41. 
(3) ibid., VIII, 12. 
(4) 1bid., IX, 18. 

(5) 1 Cor., XII, 13. 

cumcisi estis circumcisione non manufacta et expolia- 
tione corporis carnis, sed in circumcisione Christi, conse- 
pulti ei in baptismo» (1). 

Notanda est locutio Apostoli : « baptizari in Christo », 
grece « in Chrhtum »: hoc «significat per baptismum 
Christo consecrari in eiusque proprietatem tradi, immo 
tamquam membrum in eum inseri, ita ut omnes bapti- 
zati cum Christo sint concorporei eumque induti unum 
sint in eo» (2). Quod ex verbis Pauli clare apparet : 
«Quicumque enim in Christo baptizati estis, Christu: 
induistis. Omnes enim unum estis in Christo lesu » (3). 
De christifidelihus qui e gentilitate venerant Apostolus 
dicit: «....tu autem cum oleaster esses, insertus es uin 
illis, et socius radicis et pinguedinis olivae factus es » (4); 
quod significat ethnico-christianos, quamvis non pertine- 
rent, vi originis, ad Regnum Dei, tamen insertos esse 
inter eos qui in Regno Dei erant et participes factos esse 


benedictionum et bonorum ipsius Regni (5). 


Patres considerant in Ecclesia tantam eos qui bapti- 
smum receperunt et excludunt omnes qui adhuc eum non 
receperunt quamvis fidem in Christo habeant. 

Pulchre Ireneus dicit: « Sicut enim de arido tritico 
massa una fieri non potest sine humore, neque unus pa- 
nis, ita nec nos multi unum fieri in Christo poteramus, 
sine aqua quae de coelo est» (6). Et Sanctus Augusti- 
nus recise : « Quosque legimus in corpore Christi, quod 


(1) Colos., n, n. 


(2) Rud. Cobnely S. L, Comment, in Rom., Parisiis, 1896, p. 314. 
(3) Gar, III, 27, 28. 

(4) Rom., XI, 17. 

(5) Cf. Rud. Cornely, op. cit., p. 599, 600. 

(6) Advers. Haeres., Ul, 172; MG 7, 930. 

est Ecclesia, pertinere ad Regnum caelorum, nonnisi 
baptizatos intelligere debemus » (1). 

Clare etiam hoc testantur Patres cum dicunt catechu- 
menos nondum esse in Ecclesia. 

S. Cyrillus Hieros. pro catechumenis sic Deum orat: 
«... atque (Deus) in Ecclesiam vos inserat, sibique : 
lites allegat, arma vobis iustitiae circumponens » (2). 

S. Gregorius Nazianzenus sic admonet catechume- 
nos : « Quamdiu in catechumenorum numero es, in pie- 
tatis vestibulo versaris. Intrare te oportet, atrium  per- 
transire, sancta contineri, in sancta sanctorum prospicere, 


cum Trinitate coniungi » (3). 


Omnes liturgiae, una voce, hanc veritatem testan- 
tur. In collatione sacramenti baptismi sacerdotes formu- 
lis semper utuntur quibus Deum precantur ut novum 
membrum inserat in corpus Ecclesiae. 

Ita in liturgia Ecclesiae Constantinopolitanae — et 
graecorum dicitur: « Ut complantetur et particeps mor- 
tis et resurrectionis Christi Dei nostri fiat» (4) ; et etiam 
«.. sed potius in sua sancta catholica et apostolica Ec- 
clesia, ceu veritatis germen eum complanta, nec inde era- 
dicari permittas» (5). 

In liturgia Ecclesiae Antiochenae necnon Hierosoli- 
mitanae Syrorum legitur: «....ablue eum sacro hyssopo 
tuo, connumera eum tuis spiritualibus  sanctisque ovi- 
bus » (6). 


(1) Epist. 265, 4; ML 33, 1087. 

(2) Procatech., 8; MG 33, 366. 

(3) Orat. XL, 16; MG 36, 379. 

(4) Ioseph. Aloys. Assemanus, Codex Liturgieus, II (1849) p. 132. 
(5) ibid.,p. 134. 

(6) ibid., p. 268. 

In liturgia Ecclesiae Syrorum Maronitanorum habetur : 
« Suscipe Domine.... agnos, qui ad baptismum accessere : 
eosque in grege tuo coniunge » (1). Et etiam: «Signatur 
tabs agnus in grege Christi » (2). 

In liturgia Ecclesiae Romanae: « Da... electo no- 
stro ut.... renovetur fonte baptismatis et inter Ecclesiae 


tuae membra numeretur» (3). 


Ecclesiae doctrina clara est circa hoc. 

Concilium Florentinum, in Decreto pro Armenis, 
dicit: « Primum omnium sacramentorum locum tenet 
sanctum baptisma, quod vitae spiritualis ianua est: 
per ipsum enim membra Christi ac de corpore efficimur 
Ecclesiae » (4). Ita Concilium Tridentinum habet : « ...cum 
Ecclesia in neminem indicium exerceat, qui non prius in 
ipsam per baptismi 1anuam fuerit ingressus... Secus est 
de domesticis fidei quos Christus lavacro baptismi sui 
corporis membra semel effecit » (5). Et contra protestantes 
dicit: « Si quis dixerit parvulos... suscepto baptis: 
ter fideles computandos non esse.... A. S.» (6). 

Codex J. C. insuper, quasi in confirmationem huius 
doctrinae, dicit: « Baptismate homo constituitur in Ec- 
clesia Christi persona, cum omnibus Christianorum  1uri- 
bus et officiis... » (77). 


(1) ibid., p. 315. 

(2) ibid., p. 332. 

(3) Rituale Rom., de baptismo adult., n. 3 . 

(4) Denzincer-Bannwart, 696. 

(5) Sess. 14, c. 2; Denz.-Banxw., 895. 

(6) Sess. VII, de Sacram. Baptis., can. 13: Denzin.- Bann., 869; Cf. 
etiam Sess. VI, cap. 7; Denzin.-Bann., 799-800. 

(7) Can. 87. 

Quae omnia optime congruunt ipsi naturae Eccle- 
siae. Ut iam pluries diximus Christus instituit. societa- 
tem prorsus singularem, ex duobus elementis compo- 
sitam, nempe elemento visibili et elemento invisibili, 
societatem humano-divinam, quae est corpus Christi 
mysticum, cuius anima est Spiritus Sanctus. 

Ideo quatenus Ecclesia est societas visibilis, conveniens 
erat hominem cum ea coniungi per ritum visibilem ; qua- 
tenus vero est societas religiosa, vitalitate intima prae- 
dita, conveniens erat hominem cum ea uniri per sa- 
cramentum quod aptum esset ad novam vitam dandam. 
Hoc modo aggregatio non est tantum externa, sed simul 
etiam intima et vera, ita ut homo ex illo instante mem- 
brum fiat corporis Christi. 

Sed in quo proprie reponenda est haec incorporatio ? 
sacramentum baptismi imprimit characterem et confert, 
nisi adsit obex, gratiam cum virtutibus infusis et donis 


Spiritus Sancti. 


Incorporatio fit per characterem cum infusione vitae 


Aliquando vero baptismus valide confertur et gratia 
non infunditur quia obex fuit v. g. omissionis necessariae 
dispositionis, et tamen character imprimitur. Character 
sacramentalis, secundum suam intrinsecam natura: 
est quaedam deputatio ad cultum divinum in religione 


Christiana. luxta S. Thomam (1), character est aliqua po- 


(1) Summ. Theol., III, q. 63, a. 2: « Divinus autem cultus consistit vel 
in recipiendo aliqua divina, vel in tradendo alis. Ad utrumque autem ho- 
rum requiritur quaedam potentia ; nam ad tradendum aliquid alis, requiri- 
tur quaedam potentia activa, ad recipiendum autem requiritur potentia pas- 
Siva». Et in art. 6 dicitur : « ...per ipsum (baptismum) homo accipit potesta- 


tem recipiendi alia Ecclesiae Sacramenta ; unde baptismus dicitur esse ianua 
omnium sacramentorum ». 

tentia ; in baptismo vero est potentia passiva, in quan- 
tum datur potentia ad recipiendum aliqua divina, prae- 
sertim sacramenta. Sed incorporatio, unio intima ex 
qua homo fit unum cum capite, non potest tantum in 
hac potentia consistere : unio supponit communicatio- 
nem realem eiusdem vitae inter membra et etiam cu 
capite. Quapropter in incorporatione simul cum charac- 
tere necesse est ponatur communicatio vitae ab Anima 
Ecclesiae in membrum. Optime Sanctus Bellarminus 
« Praeterea character non proprie unit hominem cum ca- 
pite, sed est signum potestatis et unionis cuiusdam, et 
ideo in inferno illo signo cognoscentur qui fuerunt mem- 
bra Christi. Quod autem non uniat patet : nam non unit 
exterius cum sit res invisibilis : nec interius cum non sit 
actus nec habitus operativus. Drvus Thomas primam 
unionem internam ponit in fide » (1). 

Unde oportet habeatur infusio gratiae in animam ut 
unio fiat cum Capite et sic novum membrum Corporis 
Christi mystici exsistat : ergo incorporatio perfecta et 
completa habetur in baptismo per characterem et per in- 
fusionem gratiae regenerationis. Videlicet : 

per ritum visibilem homo inseritur in elementum 
Ecclesiae visibile ; 

per characterem ei datur potestas ad bona spiri- 
tualia, et sic homo configuratur Christo secundum simi- 
litudinem muneris sacerdotalis ; 

per communicationem gratiae habetur unio intima 
inter membrum et caput, et sic homo configuratur Christo 


secundum similitudinem naturae. 


(1) De Ecclesia Milii--, III, c. 4. 

b) Homo constituitur membrum Ecclesiae 


per baptismun validum 


S. Robertas Bellarminus tenet sufficere baptismum 
putative validum ad hoc ut quis membrum Ecclesiae 
fiat : « Respondeo ad hoc ut aliquis sit de corpore Eccle- 
siae non requiri characterem, sed externum baptismn 
nec externum baptismum requiri ut quis censeatur et 
sit de Ecclesia, sed tantum ut admittatur... Unde In- 
nocentius III... indicavit presbyterum non baptizatum vere 
fuisse in Ecclesia, et iussit pro eius anima offerri sacri- 
ficium, ut pro alus fidelibus » (1). 

Cum S. Roberto Bellarmino ali idem sentiunt, ut 
Wirceburgenses (2), Dominicus Palmieri (3), C. Pesch (4), 
Ant. Straub (5) ; sed fere unanimiter ab alis hoc reicitur, 
et ipse S. Bellarminus non complete adhaerebat huic 
sententiae ; subiungit enim : « Posset et tamen etiam re- 
sponderi et melius, eos qui non sunt baptizati... esse de 
Ecclesia secundum apparentiam exteriorem tantum, id 


est putative, non vere » (6). 


Imprimis notandum est S. Scripturam, Patres, Con- 
cilia, cum loquuntur de incorporatione, loqui de bapti- 
smo simpliciter : ergo baptismum validum intelligere 
debemus. Nam in re tanti momenti contrarium probari 


deberet, non tantm: simpliciter affirmari. 


(1) De Eccles, milii., III, c. 10. 

(2) Cf. Henr. Kilber, De principiis theologicis (1852) n. 93. 
(3 De Romano Pontifice, cum proleg. de Ecclesia, p. 45. 

(4) Instit. propaed., n. 329. 

(5) De Ecclesia Christi, n. 1304-1308. 

(6) Op. cit., III, c. 4. 

Revera actus invalidus est nullus, et semper talis 
erit. Ita matrimonium invalide contractum, | nullum 
erit semper, etiamsi ab omnibus retineatur validu 
et si postea vitium detegatur, necessaria erit vel se- 
paratio coniugum vel sanatio in radice, vel renovatio 
ipsius matrimonii. 

Adde quod per baptismum homo acquirit capacitate: 
ad bona socialia quae sunt in Ecclesia, praesertim ad 
sacramenta et ad participationem vitae spiritualis. Haec 
capacitas habetur proprie propter characterem. Clarum 
est per baptismum invalidum, nullum characterem im- 
primi : proinde neque ius acquirit homo ad illa bona. 
Unde, quia gratia non confertur et character non im- 
primitur, concludere debemus per baptismum invalidum 
non haberi incorporationem corpori mystico. 

Auctoritas Innocenti III non infirmat nostra: 
sertum, quia ille Summus Pontifex non affirmat talem 
presbyterum fuisse membrum Ecclesiae, sed tantum di- 
cit illum potuisse salvari « quia in Sanctae Matris Eccle- 
siae fide et Christi nominis confessione» mortuus erat : 
per votum nempe, per desiderium pertinendi ad Eccle- 
siam potuit salvari (1) ; et hoc est secundum quod supe- 
rius diximus, nempe ut quis salutem consequi possit re- 
quiritur saltem votum implicitum pertinendi ad Eccle- 
siam : ergo ille presbyter potuit salvari quia habebat 


votum hoc explicitum. 


Hic bene notandum est, ex hoc quod requiratur bap- 


tismus validus, non perire visibilitatem Ecclesiae. 


(1) Cf. Epist. « Apostolicam Sedem » ad Episcopum Cremonensem ; Den- 
zin.-Bannw., 388. 

Distintuere debemus inter visibilitatem et visibili- 
tatem. Nos dum dicimus Ecclesiam esse visibilem nolu- 
mus affirmare hanc visibilitatem seu cogn oscibilitatem 
extendi ad singula membra, ita ut error infallibiliter ex- 
cludatur circa omnia et singula membra. 

Ecclesia Christi notas certas habet quibus cognosci 
potest ut vera inter omnes alios similes coetus. Sed ex 
hoc non licet concludere omnia in Ecclesia esse visibilia. 
Ecclesia enim visibilis est tota, sed non secundum totum ; 
sicut homo visibilis dicendus est, quia quamquam ha- 
bet partem invisibilem, haec tamen manifestatur per 
actus visibiles. 

Insuper Ecclesia Christi constare debet membris va- 
lide baptizatis, quia Christus instituit baptismum ut 
medium aggregationis : ergo in Ecclesia plerique sunt 
certe et valide baptizati. Certitudo — ut apparet — non 
respicit individua membra, sed totum corpus : possibile 
est aliquod membrum non esse nonnisi apparenter Chri- 
stianum ; impossibile vero est totum corpus constitui 
ex non vere christianis, quia sic non haberetur amplius 
Ecclesia Christi. 

Certitudo quae habetur circa visibilitatem seu cogno- 
scibilitatem Ecclesiae Christi est certitudo omnino firma, 
certitudo fidei ; altera quae respicit singula membra, est 
tantum moralis, excludens nempe prudens dubium, quae 
sufficiens est, hoc in casu, ad regulariter et ordinarie in- 
dicandum de isto vel illo membro, quamvis, absolute lo- 
quando, possit accidere ut aliquis homo tantum apparen- 


ter sit membrum Ecclesiae. 


Quapropter non est difficultas circa hoc, nisi forsan 


circa illos qui praesunt in Ecclesia. 

In hac quaestione semper memoria tenendum est 
Ecclesiam esse societatem sepernaturalem cuius caput, 
dux, gubernator est Christus, qui permittere nequit ut in 
Ecclesia plerique sint invalide baptizati, aut plerique sa- 
cerdotes careant potestate ordini» ; hoc a fortiori dicimus 
de Episcopis. Circa hos S. Rohertus Bellarminus habet : 
«dico in Episcopis duo considerari. Primo quod lo- 
cum Christi teneant... Secundo quod habeant potesta- 
tem ordinis et iurisdictionis. Si primo modo conside- 
rentur, certi sumus certitudine infallibili quod isti quos 
videmus, sint veri Episcopi et Pastores nostri. Nam ad 
hoc non requiritur nec fides, nec character ordinis, nec 
legitima electio, sed solum ut habeantur pro talibus 
ab Ecclesia... S1 secundo modo considerentur, non ha- 
bemus certitudinem nisi moralem, quod isti sint vere Ep1- 
scopi, quamquam certum est certitudine infallibili quod 
aliqui saltem sint veri, alioquin Deus Ecclesiam dese- 
ruisset: sed ad hoc ut teneamus Ecclesiam certam et 
conspicuam, quantum ad capita et membra, sufficit 
prima consideratio » (1). 

De Summo Pontifice autem minime potest admitti 
aliquem invalide baptizatum, ascendere posse ad Cathe- 
dram Romanam: mens nostra neque cogitare hoc po- 
test: lesus est enim qui Ecclesiam suam adsistit usque 
ad finem mundi. « Nam — dicit Card. Billot — ad in- 
fallibilem Dei providentiam pertinebit procurare ut nulli 
falso capiti integra adhaereat Ecclesia, et ex consequenti 
ut nemo recipiatur in pontificem summum qui non ha- 


beat omnes membri conditiones » (2). 


(1) De Eccl. milit., III, c. 10. 
(2) Cf. Card. Billot, De Ecclesia Christi, p. 279. 

c) Homo baptizatus manet membru €" Ecclesiae 


nisi obicem contra Ecclesiae unitate ponat 


Per baptismum homo inseritur in corpus Christi, 
membrum fit, particeps vitae Capitis, unum formans 
cum Capite et cum membris. Ex hac unione enim omnium 
membrorum cum Christo capite habetur unum corpus, 
tendens ad unum finem. Unde tamquam  principiu: 
ponere possumus : 

Homo manet in Ecclesia quousque unitatem ipsius 
Ecclesiae conservat. 

Hoc exsurgit ex ipsa notione membri: membrum est 
pars alicuius corporis : si est membrum, debet esse unum 
cum corpore per communicationem cum alis membris 
et cum capite, praesertim per participationem eiusdem 
vitae. 

Quoad infantes, qui nondum habuerant usum ratio- 
nis, omnes qui quomodocumque et ubicumque baptis- 
mum receperunt, dummodo validum, intra membra 
Ecclesiae sunt computandi, quia nullum obicem, neque 
contra gratiam, neque contra unitatem Ecclesiae, ponere 
possunt. Neque interest a quo vel inter quos hoc sacra- 
mentum receperint (1). 

Sed pro adultis res aliter se habet. 

Ut supra innuimus Ecclesia est societas vera, seu unio 
plurium ad eundem finem, per media communia, conspi- 
rantium. Hic finis in Ecclesia est omnino supernaturalis : 
proxime sanctificatio et salus animarum, remote gloria 


aeterna. 


Principia quibus tendere possumus in hunc finem non 


(1) Cf. Card. Billot, op. cit., pag. 287. 

insunt nobis naturaliter. Tantum fide enim prosequi pos- 
sumus hunc finem supematuralem et omnia membra 
unam eandemque fidem a magisterio ecclesistico propo- 
sitam profiteri debent. Christus suis discipulis manda- 
tum dedit praedicandi integram | suam doctrinam, et 
consequenter fidelibus imposuit praeceptum hanc doctri- 
nam acceptandi (1). 

Per fidem habetur unio intellectuum circa finem et 
circa media: haec est prima condicio ut quis maneat 
membrum in Ecclesia et quae vocatur unitas fidei. 

sed ad hunc finem supematuralem attingendum, ne- 
cessaria est etiam unio voluntatum, sub unico Capite 
visibili. 

Christus enim instituit Petrum caput totius Ecclesiae. 
Qui in Ecclesia esse vult, oboedire debet Petri successor : 
habetur sic secunda condicio, quae vocatur unitas re- 
eiminis, per submissionem nempe omnium membrorum 
uni regimini : quae condicio nihil aliud est nisi subordi- 
natio omnium voluntatum Supremae Auctoritati Eccle- 
Siasticae. 

Insuper hic finis membris attingendus est non sin- 
gillatim, sed simul unitis, quia Ecclesia est corpus, et 
in corpore est communio non tantum cum capite sed 
et cum abis membris : unde dum est submissio, Capiti, 
cohaesio et cum membris debet esse (2). Haec est tertia 
condicio, unitas communionis vocata. 

Ex his tribus condicionibus exsurgit unitas Ecclesiae. 
Hae condiciones inter se cohaerent : ab imitate regiminis 


pendent aliae duae, quia sine auctoritate non possunt 


(1) Cf. Mrt., XXVIII, 18-20; Mc. XVI, 16; Colos., I, 23 ; Eph., IV, 23. 
(2) Cf. Aemil. Dorsch, De Ecclesia Christi, p. 482. 

subsistere neque unitas fidei neque unitas communio- 
nis. Nam fides debet esse secundum normam ab aucto- 
ritate propositam ; vera communio non habetur nisi 
membra submissa maneant auctoritati. 

Ideo, ut aliquis in sua qualitate veri membri maneat, 
necesse est ut nullum obicem ponat contra unitatem 
Ecclesiae. 

Hic obex potest esse vel voluntarius ex parte ipsius 
membri, vel in poenam ex parte Auctoritatis Ecclesia- 
sticae. 

Obex voluntarius autem habetur vel contra unita- 
tem fidei, per haeresim ; 

vel contra unitatem regiminis, per schisma a Capite 
visibili ; 

vel contra unitatem communionis, per schisma a 
membris. 

Obex ab Auctoritate Ecclesiastica positus, habetur 
per excommunicationis poenam, seu per sectionem a cor- 
pore Christ alicuius membri nocivi. 

Illae tres condiciones omnino necessariae sunt ut ali- 
quis maneat membrum : si una tantum desit, desinit et 
membrum esse tale: quod melius in sequenti capite pa- 
tebit. 


C orollariuj 


De iis qui nondum baptistium receperunt 


Inter eos qui baptismum non receperunt, duplicem 
classem possumus distinguere : aliam quae eos comple- 
ctitur qui nec baptismum receperunt, nec fidem habent ; 
aliam quae eos complectitur qui nondum baptismum susce- 


perunt sed tamen se praeparant ad illum recipiendum. 

) De primis tantum pauca. 

Infideles dicantur negativi si numquam vera fides 
eis sufficienter proposita fuit ; dicuntur positivi, si haec 
fides fuit eis directe proposita, sed noluerunt assensum 
praebere, eam positive respuentes. 

Ut patet, hi omnes ad Ecclesiam non pertinent, quia 
non receperunt hapticmum nec aliud vinculum cum Ec- 
clesia habent. 

) Circa catechumenos variae adsunt sententiae. 
Melchior Cano qui distinguebat duas Ecclesias, Dei 
nempe et Christi, dicebat catechumenos esse membra 
Ecclesiae Dei, « quam fidelium omnium ab initio mundi 
usque ad finem congregatio conficit », non vero Ecclesiae 
Christi (1). Sed unica est Ecclesia quae post Christum 
exsistit, quapropter inutilis distinctio. 

Suarez, qui rationem membri Ecclesiae tantum in 
fide ponebat, catechumenos inter membra Ecclesiae, 
perfecta et completa, recensebat (2). Quod nos, ut patet, 
admittere nequimus. 

Multi affirmant catechumenos pertinere tantum ad 
animam Ecclesiae : quae formula non omnibus placet, 
quasi ansam praebens ad duplicem Ecclesiam fingendam : 
aliam visibilem, ad quam pertinerent omnes baptizati, 
communionem cam Ecclesia retinentes ; aliam invisi- 
bilem, ad quam pertinerent omnes et soli iusti (3). 

Ali considerant eos ut membra sed imperfecta et 
incompleta, quatenus iunguntur cum Ecclesia tantum 
per fidem (4). 

(1) Loc. Theolog., I, 1. 4, c. 2 (1890) p. 201. 


(2) De Fide, disp. IX, g. 1, n. 14-18. 


(3) Cf. L. Caperan, Le problème du salut des infidèles, | essai historique 
(1912) p. 275. 


(4) Cf. MICH. D'Her bigny, Theol. de Ecclesia, II. thés. 33, n. 353. 

Nos huic ultimae sententiae adhaeremus et affirma- 
mus catechumenos adhuc non esse membra completa 
quia nondum ingressi sunt complete per baptismum in 
Ecclesiam. 

Patres diserte testantur catechumenos nondum in- 
trasse 1n. Sancta, sed esse adhuc in vestibulo ; esse filios 
iam conceptos in utero Ecclesiae matris, sed uondum 
natos, et explicite negant eos esse inter fideles. Dicit 
S. loannes Chrysoetomus : « Extraneus quippe est cate- 
chumenus fideli » (1). 

Propter hoc magna differentia erat in antiquae 
disciplinae praxi inter fideles et catechumenos. Catechu- 
meni ad mysteria non aderant (2); dimittebantur 
enim ante sacrificiu: (3); neque simul cum fidelibus 
orabant, ut colligere licet e Tertulliano increpante hae- 
reticos quia, inter eos « quis catechumenus, quis fide- 
lis incertum est: pariter adeunt, pariter audiunt, pa- 
riter orant » (4). Cum catechumenis altum silentium ser- 
vabatur circa mysteria (5) ; et quia nondum in Ecclesia 
erant, hi considerabantur obnoxii diabolo ; proinde 1a: 
primis saeculis, antequam ad baptismum accederent, 
diabolo eiusque operibus renuntiabant, et deinde erat ri- 
tus exorcismorum (6). 

Insuper catechumenus i1uiisdictioni ecclesiasticae non 


est directe subiectus. Utique sponte huic auctoritati se 


(1) In Joan., homil. 25, n. 3; MG 59, 151. 

(2) Cf. S. Epiphan., Edver. Haeres., I, 42, n. 4; MG 41, 701-702. 

(3) Cf. Cone. Laodicoen., can. 19; Mansi, Sacr. Conciliorum nova et 
amplis, coll., IL, p. 569. 

(4) De praescrip., 41; ML 2, 56. 

(5) Cf. Cybii. Hiebos., Procathec., n. 12; MG 33, 351-354. 


(6) Cf. Tebtull., De Corona c. 3; ML 2, 79; Cybil. Hiebos., Pro. 
cath., n. 9; MG 33, 347. 

dedit, ut se praeparet ad ingressum in Ecclesiam, non vi 
legis ecclesiasticae, sed vi legis divinae hunc ingressu 
praecipientis : inter Ecclesiam et catechumenum ergo 
adest illa obligatio quae exsurgit ex contractu, qualis 
intercedit inter magistrum et discipulum, inter dominu: 
et servum ; non vero est adhuc illa unio et communicatio 


quae est inter fideles quia nondum baptismum receperunt. 


CAPUT III. 


DE CAUSIS SOLVENTIBUS VINCULUM 
IN SACRAMENTO BAPTISMI INITUM 


Vidimus in capite praecedenti hominem per baptismum 
fieri membrum Ecclesiae, et tale semper manere nisi obex 
ponatur contra naturam ipsius membri. 

Est proprium membri eandem vitam vivere quae per 
totum corpus fluit: si vero haec vita totaliter ei abest 
non est amplius membrum nisi apparenter. 

Vita in Ecclesia datur a Spiritu Sancto : per peccatum 
destruitur gratia sed manet generatim adhuc fides, et 
proinde non destruitur complete vita spiritualis. Propter 
hoc diximus peccatores manere in Ecclesia. 

Sed per peccatum contra fidem, scilicet per haeresim, 
amittitur etiam virtus fidei et sic destruitur totaliter vita 
spiritualis in homine : unde per peccatum contra fidem 
membrum voluntarie se separat ab Ecclesia. 

Ita est proprium membri communicare cum capite et 
cum alis membris. Ideo si membrum aliquod recusat 
communicare vel cum Capite vel cum membris, desinit 
esse membrum : quapropter etiam per schisma aliquis 
se separat voluntarie ab Ecclesia. 

Insuper sicut in omni societate aliquod. membrum 
nocivum potest rescindi, ita et in Ecclesia aliquod mem- 


brum resecari potest per poenam excommunicationis. 

Hae sunt causae vinculum in sacramento baptismi 
initum solventes. 
Quapropter aliquid dicemus : 
A) De haereticis ; 
De schismaticis ; 


C) De excommunicatis. 


A) De Haereticis 


Dicit Codex I. C.: «Post receptum baptismum si 
quis, nomen retinens christianum, pertinaciter aliqua 
ex veritatibus fide divina et catholica credendis denegat 
aut de ea dubitat, haereticus; si a fide Christiana totaliter 
recedit, apostata... » (1). 

Quae de haereticis infra dicemus, a fortiori de aposta- 
tis dicenda sunt. 

Haeresis potest esse vel interna vel externa: interna si 
tantum mente negetur veritas ; externa si et verbis vel si- 
enis manifestetur. 

Haeresis externa potest esse occulta vel notoria : oc- 
culta, si nemini vel paucis tantum nota sit: notoria, si 
multis est manifestata : ad hoc sufficit ut quis ad ali- 
quam sectam accedat . 

Haeresis insuper potest esse formalis vel materialis : 
formalis, si quis obstinate et pertinaciter errorem con- 
tra veritatem fidei profiteatur ; materialis, si absque perti- 
nacia aliquis bona fide talem errorem sectetur. 

Unde quaestio fit: 

a) de haereticis formalibus et notoriis : 
b) de haereticis materialibus et notoriis ; 


c) de haereticis occultis. 


(I) Can. 1325, $ 2. 

De haereticis loquentes abstractionem facimus ab ex- 
communicationis poena quae infligitur ab iure omnibus 
haereticis formalibus et externis ; hic agimus de haeresi, 
in se ipsa considerata, quatenus importat, natura sua, 
separationem ab Ecclesia. 

Doctrinam quam defendimus impugnavit, ut dicit S. 
Robertus Bellarminus, Alphonsus de Castro, docens hae- 
reticos et apostatas esse membra Ecclesiae, etiamsi pa- 
lam errores profiteantur, quia vi characteris  copulati 
semper manent Ecclesiae (1) ; impugnarunt et impugnant 
multi non catholici, putantes sectas esse velut partes verae 
Ecclesiae, et consequenter haereticos esse membra Ec- 
clesiae. 

Ita etiam in 1° Conventu Velehradensi, anno 1907 ha- 
bito, I. Urban voluit distinguere duplicem Ecclesiam, 
alteram quae sit corpus Christi mysticum, et alteram quae 
Sit societas externa. Ad corpus Christi mysticum perti- 
nerent omnes qui habent characterem baptismalem, 
unde etiam haeretici et schismatici formales et publici ; 
ad societatem vero externam, omnes qui condiciones ad 
unitatem socialem debitas servant : « Statuta distinctione 
inter conceptum Ecclesiae quatenus est corpus sociale 
et quatenus est corpus Christi mysticum, nihil nos prohi- 
bet quominus orientales, quamvis sub respectu sociali a 
nobis separentur, membra corporis Christi mystici di- 
camus, eosque sub hoc respectu ut fratres in Christo am- 
plectamur » (2). 


(1) Cf. S. Bellarminus, De Eccles, milit.:, III, c. 4. 
(2) Acta I Conventus Velehradensis (1908) p. 23. 

Inter Theologos doctrina quae tenet haereticos for- 
males et notorios esse extra Ecclesiam est communis. 

lam in S. Scriptura fundamentum habemus huius 
doctrinae. Paulus monet discipulum Timotheum dicens : 
«...ut milites in ilis bonam militiam, habens bonam 
fidem et bonam conscientiam, quam quidam repellentes, 
circa fidem naufragaverunt » (1). S. Robertas Bellarminus 
notat : « Quo loco per metaphoram naufragii (S. Paulus) 
intelligit hareticos, fracta una parte navis Ecclesiae, ex 
ea in mare decidisse. Quod etiam significatur illa para- 
bola Domini de rete quod prae multitudine scindeba- 
tur » (2). 

Idem Apostolus, scribens ad Titum dicit : « Haereti- 
cum hominem post unam et secundam correptionem de- 
vita, sciens quia subversus est, qui eiusmodi est, et de- 
linquit, cum sit proprio iudicio condemnatus » (3). Titus, 
qui Pastor est animarum et proinde suum est oves quae- 
rere, iubetur a S. Paulo, post unam et secundam admoni- 
tonem, haereticum devitare ; quod supponit haereticum 


non amplius esse ovem, seu non esse amplius in Ecclesia ; 


et hoc factum est voluntarie ab haeretico : « proprio iu- 
dicio » ; ergo etiam sine Ecclesiae sententia. 
S. loannes acribus verbis iubet christianos : « Si quis 


venit ad vos, et hanc doctrinam non affert, nolite reci- 
pere eum in domum nec Ave ei dixeritis » (4). Hic, loan- 
nes, apostolus charitatis, imperat fidelibus ne commu- 


nionem cum illis, qui vera: doctrinam respuerant, ha- 


(1) Z Timot., I, 18-19. 

(2) De Eccles, milit., III, c. 4. 
(3) Tit., III, 10. 

(4) II Ioann., 10. 

beant ; quod demonstrat eos a S. loanne non amplius 


in Ecclesia considerari. 


Communis est traditio omnium Patrum circa hanc 
doctrinam. Ita S. Ignatius iam monet Trallianos : « Fu- 
gite ergo malas propagines quae gignunt mortiferum fruc- 
tum, quem si quis gustaverit, statim moritur. [sti enim 
non sunt plantatio Patris » (1). 

S. Ireneus de S. Policarpo narrat: «Et ipse autem 
Policarpus Marcioni aliquando occurrenti sibi et dicenti : 
Cognoscis nos ?, respondit: Cognosco te primogenitum 
satanae. Tantum apostoli et horum discipuli habuerunt 
timorem ut ne verbo tenus communicarent alicui eorum, 
qui adultaverant veritatem» (2). 

Tertullianus affirmat: « Si enim haeretici sunt, cri- 
Stiani esse non possunt» (3). 

S. Augustinus etiam expressis verbis pluries affirmat : 
«Haeretici enim sunt, 1am foris sunt: cum tota mundi- 
tia sua foris permanserunt » (4) ; « quapropter nec hae- 


retici pertinent ad Ecclesiam Catholicam » (5). 


f 


Praxis Ecclesiae concors est doctrinae Patrum. 

Christiani nihil commune habere volebant cum hae- 
reticis et nonnunquam ab eis se secernebant clamantes : 
« catholicus sum, nolo esse haereticus » (6). 

In controversia circa baptismum haereticorum, aliqui 


hanc separationem ab haereticis ita exaggerabant ut 


(1) Epist. ad Trallian., n. II ; MG 5, 683. 

(2) Coctra haeres., III, c. 3, n. 4; MG 7, 853-854. 
(3) De praescript., C. 37; ML 2, 5]. 

(4) Sermo 181, n. 3; ML 38, 981. 

(5) De Fide et Symb., n. 21 ; ML 40, 193. 

(6) Cf. Hilab., ad Constantium, I, 2; ML 10, 558. 

dicerent eos qui extra essent Ecclesiam nec alios in eam 
introducere posse (1). 

Quotiescumque haeretici, suum errorem reliquentes, 
petierunt pacem cum Ecclesia, semper in documentis 
ecclesiasticis dicitur eos accedisse ad Ecclesiam, eos re- 
ceptos esse ab Ecclesia et similia: quod ostendit eos an- 


tea 1n Ecclesia non fuisse (2). 


Ratio huius doctrinae deducitur e generaliore prin- 
cipio, quod superius posuimus determinantes rationem 
veri membri. 

Per baptismum homo fit Ecclesiae civis, et coram Deo 
et coram hominibus declarat promittitque se in unitate 
Ecclesiae semper mansurum. Unitas Ecclesiae etiam uni- 
tatem fidei complectitur ; omnes enim eius asseclae per 
professionem eiusdem fidei, per unionem omnium intellec- 
tuum, finem Ecclesiae prosequi debent: ex hoc «fideles » 
vocantur, quia unam fidem profitentur. 

Ex eo autem quod aliquis publice et scienter et perti- 
naciter errorem ab Ecclesia damnatum amplexus sit, 
patet eum declare velle se amplius in unitate Ecclesiae 
manere nolle et actum prioris professionis in baptismo 
factae, per actum contrarium velle rescindere et vincu- 
lum quo Ecclesiae copulabatur velle omnino solvere. 

Si errorem homo professus sit per adhaesionem for- 
malem et publicam alicui sectae, res magis patet ex op- 
positione exsistente inter sectam et Ecclesiam. Nam 
nemo potest esse socius, eodem tempore, duarum socie- 


tatum quae invicem se excludant. 


(1) Cf. Cyprian., epist. 73 ad lubaian., n. 21 ; ML 3, 1123. 
(2) Cf. Cone. Nicoen., can. 8; Mansi, Sacr. Cone... collect, IL, 671 ; 
ita etiam Cf. Mansi, V, 373; V, 378 ; VIII, 415. 

Ex hoc vero ne conclusionem feceris haereticum, cui: 
non sit amplius membrum Ecclesiae, non obstringi lege 
ecclesiastica. Haereticus non est amplius membrum ; 
manet vero subditus Ecclesiae. 

Diversa est ratio « membri» et « subditi» Ecclesiae. 
Subditi sunt omnes qui characterem baptismalem rece- 
perunt: unde etiam haeretici, apostatae, schimatici. Si- 
gnum enim habent quod indelebiliter manifestat ius Ec- 
clesiae in eos: extra ovile errant sed in ovili deberent 
esse. « Et sicut pastor revera potest ovem, quae extra 
ovile errat, cogere iterum ad ovile ; et imperator potest 
desertorem militiae, qui transfugit ad castra hostium, vi 
cogere ad sua castra, aut etiam suspendere » (1), ita etiam 
Ecclesia potest ius suum in haereticos exercere quia hi 


per characterem baptismalem subditi manent Ecclesiae» 


p) De Haereticis aterialibus et notoriis 


Circa hos haereticos, notorie sed bona fide aberrantes, 
non una est sententia inter Theologos. 

Alii negant eos esse membra Ecclesiae (2) ; alu e con- 
tra affirmant, inter quos est etiam Suarez, consequenter ad 
suum principium generale circa rationem membri Eccle- 
siae (3) ; alu distinguunt, affirmantes eos in foro interno 
et iudicio Dei esse membra Ecclesiae, in foro tamen ex- 
terno et iudicio Ecclesiae praesumi haereticos (4). 


Nos ut probabiliorem primam sententiam tenemus. 


(1) S. Robertus Bellarminus, De Eccl. milit., III, c. 4. 

(2) Cf. Aem. Dorsch, De Eccl. Chr., p. 495 : Card. Billot, De Eccl. Chr., 
thés. XI, p. 292. 

(3) Cf. De Fide, d. IX, s. 1, 13. 

(4) Cf. Card. Franzelin, De Eccl. Chr., Thés. XXIII, II, 10. 

Patres cum loquuntur de haereticis, generatim de for- 
malibus et pertinacibus loqui intendunt; aliquando aute 
aliquis eorum videtur excusare eos qui bona fide extra 
Ecclesiam sunt. Ita S. Augustinus de istis loquens habet : 
«Qui sententiam suam, quamvis falsam atque  perver- 
sam, nulla pertinaci animositate defendunt, praeserti 
quam non audacia praesumptionis suae pepererunt, sed a 
seductis atque in errorem lapsis parentibus acceperunt, 
quaerunt autem cauta sollicitudine veritatem, | corrigi 
parati cum invenerint, nequaquam sunt inter haereticos 
deputandi. Tales ergo vos nisi esse crederem, nullas for- 
tasse vobis litteras mitterem » (1) . 

Istis verbis Sanctus Doctor intendit magnam distinctio- 
nem ponere inter haereticos formales et haereticos materia- 
les: cum illis non licet communicare ; cum istis, seductis et 
minime pertinacibus, caritatis causa licet. Unde illa ex- 
pressio potius ad defensionem sui agendi modi tendit, 
et revera paulo post ipse scribit: «Haec praelocutus sum 
ne quis me existimet impudentius vobis quam prudentius 
scripta misisse et hoc modo vobiscum de negotio animae 
vestrae aliquid agere voluisse, quia nostrae communio- 
nis non estis» (2). Alus verbis S. Augustinus distinguit 
inter haereticos qui « pertinaci animositate » errorem de- 
fendunt, et alios qui «sine animositate» in errore sunt: 
posteriores inter veros haereticos, id est, inter formales 
haereticos computandi non sunt, quamvis et isti non 
sint « nostrae communionis ». 

Sed et Patres multoties docent etiam haereticos mate- 


rales versari extra Ecclesiam. Dicunt enim expressis ver- 


(1) Ad Glorium^ epist. 43, 1; ML 33, 160. 
(2) ibid., n. 2. 

bis omnes haereticos, etiam 1llos qui seducti ab haere- 
siarchis in eorum congregatiunculas ingressi sint, non perti- 
nere ad corpus Christi mysticum, nullam distinctionem 
ponentes inter eos qui voluntarie et eos qui bona fide eo- 
rum errorum participes sint. 

Ita S. Ireneus narrat Sanctum Polycarpum conver- 
tisse «in Ecclesiam Dei multos ex his quos praedixi- 
nus haereticos» (1) ; qui «haeretici» erant illi qui bona 
fide in errorem inducti fuerant : nam in praefatione de istis 
haereticis Ireneus dicit eos « inexpertiores » et « subdole » 
ab haeresiarchis in errorem ductos fuisse (2); et deinceps 
affirmat opus suum perfecisse «ne forte et cum nostro 
delicto abripiantur quidam quasi oves a lupis » (3). Qua- 
propter si Polycarpus multos ex iis « convertit in Eccle- 


siam Dei», hoc significat eosdem antea in Ecclesia non 
fuisse. 


Praxis Ecclesiae conformis est huic sententiae. Cum 
haeretici accedere volunt ad Ecclesia omnes eodem 
modo recipiuntur, nullo discrimine facto inter haereti- 
cos formales et haereticos materiales. 

Ita Cornelius Papa, anno 251, recepit in communio- 
nem Ecclesiae Maximum, Urbanum, Sidonium aliosque 
qui hanc professionem fidei fecerunt: «.. nos errorem 
nostrum confitemur..; imposturam passi sumus ; circum- 
venti sumus perfidia et loquacitate captiosa; nam ta- 
metsi videbamur quasi quandam communicationem cum 


schismatico et haeretico homine habuisse, cor taraen no- 


11) Contra Haeres., III, c. 3, n. 4; MG 7, 582. 853. 
(2) Ibid., I, 1; MG 7, 438. 

(3) ibid., I, n. 2; MG 7, 442. 

(4) Epist. 76, n. 1 ; ML 3, 1138. 

strum semper in Ecclesia fuit.... » (1) Ut apparet ex ipsa 
formula, hi omnes erant haeretici materiales, et tamen eis 
necesse fuit haec professio fidei ut in Ecclesiam a Summo 


Pontifice reciperentur. 


Quod affirmamus consentaneum est rationi. Isti hae- 
retici notorii, etsi bona fide aberrantes, ad societatem 
pertinent quae opponitur totaliter Ecclesiae Christi, eius 
dogmatibus contradicit, eius caput minime tenet et com- 
munionem cum membris Ecclesiae nullam habet: ergo 
nec sectatores illius sectae pertinere possunt ad  Eccle- 
siam Christi, quia etsi inculpabiiter et ignoranter, de 
facto respuunt hanc Ecclesiam et de facto non habent 


vinculum fidei, regiminis et communionis. 


Non valet obiectio quam ponunt aliqui dicentes 
pueri baptizari in secta haeretica certe membra Eccle- 
siae sunt, ergo adulti qui bona fide sunt non amittunt 
hanc qualitatem veri membri, nisi forte per peccatum mor- 
tale (2). 

Fili acatholicorum utique sunt membra Ecclesiae 
quia per baptismum inserti sunt in corpus Christi 
mysticum et membra manent donec obicem contra uni- 
tatem Ecclesiae non ponant, Nec necesse est infantes 
communicent vitae sociali Ecclesiae ; etenim nec filii 
catholicorum realiter communicant, quia incapaces sunt. 

Adulti vero debent communicare huic vitae sociali 
Ecclesiae, praesertim per professionem eiusdem fidei a 


magisterio ecclesiastico propositae ; secus non haberetur 


(1) Cf. ML 3, 721 ; Denzingeb-Ba^nwart, 44. 
(2) Cf. los. Gcibert, De Eccl. Christi (1928) n. 187. 

unio intellectuum in eundem fmem et sic unitas Ecclesiae 
periret. 

Unde in casu proposito, haereticus adultus, etsi 1n- 
culpabiliter, revera ponit obicem contra unitatem fidei, 
et proinde extra Ecclesiam est. 

Neque valet quod a quibusdam asseritur : haeretici 
materiales in foro externo ab Ecclesia praesumuntur 
et habentur ut haeretici, sed in foro interno et coram 
Deo manent membra Ecclesiae (1). Bene notat Ludovicus 
De San: «Hoc dici non potest.... ; cum enim in iudicio 
Dei, quod est infallibile, haeretici et schismatici materia- 
les non possint actu esse nisi id quod vere sunt, si ipsi 
in iudicio Dei essent membra Ecclesiae, sequeretur eos 
esse vera Ecclesiae membra, quod falsissimum patet 
esse...» (2). 

Non negamus etiam haereticum materialem gratiam, 
quam in baptismo recepit, servare posse, et etiam amis- 
sam reparare actu contritionis perfectae, et sic ad salutem 
pervenire. Haec est alia quaestio: ad salutem — ut 
diximus — aliquis pervenire potest etiam voto  perti- 
nendi ad veram Ecclesiam, quod adest in haeretico ma- 
terial. Affirmamus vero talem haereticum non habere 
condiciones veri membri et proinde etiam inculpabiliter 


non pertinere actu ad Ecclesiam Christi. 


c) De Haereticis occultis 


Potissima est inter Theologos controversia circa hae- 
reticos occultos, seu circa eos qui fingunt profiteri fide; , 


quam interne non habent. 


(1) Cf. Card. Franzelin, Do Eccl. Chr., Thés. XXIII, II, 10. 
(2) De Eccl. et Romano Pontif., n. 359. 

Haeresis potest esse occulta per se, Si nullomodo ad 
externum actum processerit, et occulta per accidens, Si 
extra manifestata fuit, sed ad notorietatem non per- 
venit. In nostra quaestione idem valet pro utraque ; 
quamvis enim in altero casu agatur de liaeresi exterius 
manifestata, haec tamen ita occulta est ut iuridice pro- 
bari hic et nunc nequeat. 

Quapropter videndum est utrum haeresis interna, oc- 
culta per se vel per accidens, separet ab Ecclesia necne. 

Hic, ut ex se patet, agitur de haeresi formaliter in- 
terna, quia haeresis tantum materialiter interna nul- 
lum ponit obicem contra unionem cum Ecclesia: non 
externe, quia vinculum subiectionis potestati ecclesia- 
sticae et vinculum communionis cum Ecclesia servatur ; 
neque interne quia inculpabiliter haeresis concepta fuit, 
quapropter fides servatur et nisi aliquod peccatum grave 
Obstet, etiam caritas. 

Circa haereticos occultos est discrepantia inter Theo- 
logos. 

Ali — nec sunt pauci — affirmant hos haereticos 


esse membra Ecclesiae (1); ali e contra negant (2); alu 


(1) Ita: Melchior Cano, Loc. Theol., IV, c. 6, ad 12; S. Bellar minus, 
De Eccl. milii., Ul, c. 10; Stapleton, Relect. prine, controv., I, q. 2. d. 3j 
loan. Perrone, Praelect. de vera Religione, Íl, prop. Do min. Pal mier i, 
De Romano Pontifi, In Proleg. de Eccl. XI; Card. Mazzella, De Relig. et Eccl. 
n. 533, 3°; Guilel mus Wil mers, De Chr. Eccl., n. 399; Ant. Straub., De Eccl. 
Chr., Thés. XXXIV ; Ludov. de San, De Eccl. Chr. et Rom. Pont., n. 370; 
Card. Billot, De Eccl. Chr., Thés. XI, 2; C. Pesch, Praelect. Dogm., T, n. 329 ; 
M. d'HERBIGNY, Theol. de Eccl., n. 350 ; Her m. Dieckmann, De Eccl., n. 961 ; 
HiL. Felder, Apologeticae demonstratio Christiana, ll, p. 44, 45. 

(2) Ita: Ioannes de Turrecremata, De Eccl., IV, pars 2, c. 20; Suarez, 
De fide, disp. 9, s. 1, n. 2; Billuart, De Reg. Fid., d. III, a. 2; Patricius 
Murray, De Eccl. Chr., I, d. 3, s. 5; qui etiam citat: Gregorius de Valen- 
cia, Tamner Piciler, Sylvius ; Card. Franzelin, De Eccl. Chr., thés. 
XXIII, I, 2; H. Hurter, De Eccl., n. 238. 

autera referunt duas sententias quin proprium iudicium 
clare manifestent (1). 
Argumenta valida sunt pro utraque sententia, sed 


ea quae stant pro negantibus validiora nobis videntur. 


In primis notamus argumenta quae solent afferre 
qui affirmant hos haereticos esse membra Ecclesiae, ex 
Sacra Scriptura et ex Patribus nihil probare. 

Ita v. g. ex S. Scriptura afferunt illud loannis : « ...et 
nunc antichrist! multi facti sunt... Ex nobis prodierunt, 
sed non erant ex nobis ; nam si fuissent ex nobis perman- 
sissent utique nobiscum » (2): ex nobis prodierunt — di- 
citur — sed non erant ex nobis ; ergo, concludunt, antea 
erant haeretici occulti et postea manifesti facti sunt, ab 
alis fidelibus recedentes. 

Sed quis compertum potest habere S. loannem, cum 
scribat «non erant ex nobis », affirmare velle eos iam a 
fide interne defecisse ? Melius phrasis explicatur si in- 
telligimus eos, 1am a principio suae conversionis, instabiles 
et inconstantes fuisse ; nam S. loannes ea verba «non 
erant ex nobis » indefinite de haereticis illis dicit, ad to- 
tum tempus indicandum quo inter fideles conversati 
erant : non est certo concludendum eos, a primo instante 
quo ingressi erant in Ecclesiam, iam haereticos occultos 
fuisse. 

Item argumentum desumptum e Traditione nihil pro- 
bat contra nostram sententiam 


Ad S. Augustinum provocant. Sed S. Augustinus cum 


(1) Ita v. g. I. V. de Groot., Sum. Apolog. de Eccl., q. III, a. 3, n. 3; 
Aemil. Dorsch, De Eccl. Chr., p. 495-504 ; Reg. Schultes, De Eccl. Cath., 
p. 94. 

(2) I Ioan., II, 18. 

quaestionem non habeat ex professo, ex omnibus scriptis 
iudicandus est, non ex aliqua expressione e contextu 
avulsa; quo in casu ipse S. Augustinus non est contra 
nostram sententiam; immo videtur ei favere. De haereticis 
occultis enim dicit : «Nec ideo putandi sunt esse in Chri- 
sti corpore, quod est Ecclesia, quia sacramentorum eius 
corporaliter participes sunt» (1). Et alibi scribit : « Hae- 
reticus est et foris est animo, quamvis corporaliter intus 


videatur» (2). 


Ratio praecipua quae stat pro nostra sententia pro- 
fluit ex omnibus quae diximus circa naturam veri membri 
Ecclesiae. Per baptismum homo inseritur in corpus 
Christi et fit membrum vivum, copulatum elemento vi- 
sibili per vincula visibilia, et copulatum elemento invi- 
sibili saltem per fidem. Fides est primum vinculum unio- 
nis et supernaturaliter nos coniungit cum (Capite. Per 
aha peccata destruitur in nobis gratia, sed remanet fides ; 
sed per peccatum haeresis amittitur et fides, quia directe 
fidei obiectum impugnatur et negatur. Quapropter in 
nobis per peccatum haeresis destruitur omne vinculum 
unionis supernaturalis : non amplius habetur vita in 
membro, et consequenter non amplius ut membrum illud 
considerari debemus : recisum est enim; non amplius 
est pars integralis corporis vivi, ut est Ecclesia. 

Revera Spiritus Sanctus nullum habet influxum su- 
pernaturalem continuum in hos haereticos : non influit 
— ut patet — fidem internam, quia complete haec des- 
tructa fuit voluntarie ; non influit. professionem fidei 
externam, quia, ut bene ait Billuart : « Christus non in- 


(1) Contra litt. Petii., Il, c. 108; ML 43, 345. 
(2) In Mt., q. 11, 2; ML 35, 1367. 

finit in sua membra hypocrisim, simulationem et men- 
dacium, qualis est haec haereticorum simulata fides » (1). 
Scimus etiam iis peccantibus non denegari gratias actua- 
les. Sed per gratiam actualem, quae est actio transiens, 
non habetur communio permanens, qualis esse debet in- 
ter membra et Caput: secus dicere deberemus etiam om- 
nes non baptizatos esse membra Ecclesiae, quia et ipsis 


dantur gratiae actuales. 


Argumentum etiam alio modo proponi potest. Chris- 
tus in hunc mundum venit ad annuntiandam veritatem, 
quam commisit Ecclesiae. Omnes homines in Ecclesiam 
ingredi possunt, condicione tamen ut in ipso ingressu, 
actum verae fidei eliciant. Fides haec, in baptismo et 
per totam vitam, debet esse vera. Nam professio fidei sup- 
ponit fidem veram et internam, secus esset tantum sli- 
mulatio et hypocrisis. Similiter oboedientia et submissio 
auctoritati ecclesiasticae exigit fidem veram et internam 
qua quilibet fidelis recognoscit in auctoritate praecipiente, 
auctoritatem Christi et consequenter eadem oboedientia 
et submissione qua placita Christi exsequeretur, etiam 
placita antistitum, praesertim Summi Pontificis, perfi- 
cit. Si, e contra, nulla est fides interna, oboedientia est 
tantum fictio, minime respondens intimae  persuasioni. 

Item communio cum alis membris exigit hanc fidem 
veram et internam : eorundem bonorum quae sunt in 
Ecclesia participes esse nequimus nisi vera fide ad ea 
accedamus ; coordinatio inter membra non potest subsis- 
tere nisi quilibet, vera fide, se et alios respiciat ut mem- 


bra unius corporis Christi ; secus communio haec esset 


(1) De Reg. Fid., dis. Ill, a. 2, $ 4. 


94 Sac. Sebastianus Fraghi 


tantum externa et apparens relatio inter socios, qui tan- 
tum ficte et apparenter ad eandem societatem pertine- 
rent. 

Unde clarum est haereticum occultum non esse verum 
membrum Ecclesiae : ficte et apparenter ei tantum ad- 
haeret : ficte et apparenter tantum membrum est: ficta 
est enim fides, ficta est submissio capiti, ficta est communio 

membris : unde ficte inter fideles numeratur, « sicut 
si lupus, pelle ovina tectus, reperitetur inter oves ; esset 
in ovili sed non esset de ovili, ut vera eius pars » (1) ; 
vel est similis « parti seu membro abscisso, latenti sub 
veste, ratione cuius apparet adhuc membrum, licet non 
sit » (2). 


Comprobationis causa solent afferri duo documenta 
ecclesiastica. 

In Decreto pro lacobitis Papae Eugenii IV, in Bulla 
cuius initium « Cantate Domino» (a. 1441), post expositio- 
nem doctrinae de SS.ma Trinitate, sic legimus : « Quoscam- 
que ergo adversa et contraria sentientes damnat, et a Chris- 
ti corpore, quod est Ecclesia, alienos esse denuntiat » (3). 

Notanda sunt verba adhibita : « quoscumque.... con- 
traria sentientes » seu omnes qui aliter interne credunt, 
separatos ab Ecclesia Summus Pontifex declarat. 

Aliud documentum habemus in Bulla  « Ineffabilis », 
in qua Pius Papa IX, post expositionem doctrinae circa 
Immaculatam Beatae Mariae Virginis Conceptionem sic 
dicit: « Quapropter si qui secus ac nobis definitum est, 


quod Deus avertat, praesumpserint corde sentire, 11 no- 


(1) Biixuaht, De Reg. Fid., [II], 2. 


(2) Ibid. 
(3) Mansi, Sacr. Concil. coll., XXXI, 1/36; Denz.-Bannw., 705. 

verint ac porro sciant, se proprio indicio comdemnatos, 
naufragium circa fidem passos esse, et ab nnitate Eccle- 
siae defecisse, ac praeterea facto ipso suo semet poenis 
a iure statutis subiicere, si quod corde sentiunt, verbo 
aut scripto vel alio quovis modo significare ausi fuerint» (1). 


Etiam hic notanda sunt verba: «si qui... piaesump- 
serint... corde sentire... sciant... ab unitate Ecclesiae 
defecisse»; hic, Summus Pontifex de haeretico interno 


loquitur; postea in subsequentibus verbis de haeretico 
notorio, qui poenis a iure statutis subiicitur (2). 

In nus documentis Summi Pontifices non voluerunt 
certe definire hanc nostram quaestionem, et ea verba 
tantum incidentaliter enuntiata fuerunt; tamen talia 
verba manent ut comprobantia nostram sententiam, 
quia ea non obscure manifestant opinionem ad quam in- 


clinabant illi qui ea protulerunt. 


Neque ex hoc quod necessaria sit fides interna peri- 
clitatur visibilitas Ecclesiae ; immo ipsa visibilitas, ali- 
quo sensu, veram fidem in membris exigit. 

Quod enim apparet debet esse iuxta veritatem nisi 
velimus admittere hypocrisim sufficere ad rationem veri 
membr constituendam, cum, fide interna sublata, externa 
fides, oboedientia, et communio nihil aliud sint nisi 
hypocrisis. 

Interna fides visibilis est, id est cognoscibilis, ex 


consueto agendi modo. Non est ut praedestinatio et 


(1) Denz.-Bannw., 1641. 
(2) Alii diverso modo haec verba explicant dicentes haereticos occultos 


ab unitate Ecclesiae deficere et poenis a iure statutis subiici «si quod corde 
sentiunt, verbo aut scripto vel alio quovis modo significare ausi fuerint». 
Nobis vero verba supracitata videntur melius intelligi, iuxta interpreta- 


tionem superius datam. 

iustificatio, quae tantum apud Deum nota possunt esse. 
Fides ita est ut ex verbis, ex scriptis, ex omnibus cir- 
cumstantiis erumpat et innotescat ; quod interius cre- 
ditur, manifesto apparet, praesertim in quibusdam factis 
sine fictione, secundum legem quandam psychologicam, 
quasi morah necessitate, ut notat Aemilius Dorsch (1). 
Revera dum facillime in occulto tenentur alia peccata 
quae secreto committuntur, propter pudorem) vel infa- 
miam, quoad peccatum haeresis difficilius hoc eve- 
nit, quia ille qui alienatus est interne ab Ecclesia, nisi 
magnum exemplum hypocrisis sit, difficulter ponit ac- 
tus externae professionis et debitae oboedientiae, et 
proinde quamprimum falsam pellem ovinam  abiiciens, 
se monstrabit, ut est, lupum rabidum, odio adversus 
Ecclesiam  inflammatum. 

Unde, morali cum certitudine, cognosci potest fides 
eorum qui sunt in Ecclesia. 

Certo, absolute loquando, aliqui possunt esse in Eccle- 
sia qui apparenter tantum sint christifideles, sicut in quali- 
bet societate possunt esse aliqui qui apparenter tantum 
sint soci. Ceterum pro singulis membris nobis sufficit 
certitudo moralis ; pro universo coetu autem argumen- 
tamur eodem modo ac superius, loquentes de baptismo 
valido necessario ad novum membrum efficiendum ; 
ope nempe principi reflexi possumus ratiocinari: certi 
sumus certitudine infallibili adhuc exsistere Ecclesiam 
veram, quae cognoscibilis est, ob quasdam notas, inter om- 
nes alios coetus religiosos. Item certi sumus hanc Ecclesiam 


continere omnes baptizatos, veram fidem  profitentes : 


(1) De Eccl. Christi, p. 502. 

ergo dum Ecclesiam cognoscimus, certi sumus pleraque 


eius membra veram fidem profiteri. 


Sectatores contrariae sententiae hoc modo contradi- 
cunt: haereticus occultus non amittit jurisdictionem quam 
prius habebat ; ergo adhuc membrum Ecclesiae remanet. 
Nam absurdum esset dicere eos habere in Ecclesia iuris- 
dictionem, qui extra Ecclesiam sint. Quod praesertim di- 
cunt de Summo Pontifice, qui, coniectura, esset interne 
haereticus : si non est membrum, a fortiori non potest 
esse caput. Sed Summus Pontifex propter haeresim in- 
ternam non amittit jurisdictionem, sicut nec Episcopi ; 
ergo manent membra Ecclesiae. 

Ad quam obiectionem videtur sic posse responderi. 
In primis notamus nullam esse difficultatem circa pote- 
statem ordinis. Haec enim semper manet in quovis rite 
ordinato, etiam haeretico, apostata, schismatico etc. : 
character enim indelebilis est, conferens in ordinatione 
presbyteratus «potestatem.... consecrandi, offerendi et mi- 
nistrandi corpus et sanguinem eius (Christi) nec non et 
peccata dimittendi et retinendi» (1). Quoad potestatem 
iurisdictionis etiam notandum est Ecclesiam posse, propter 
bonum animarum, concedere iurisdictionem iis qui no- 
torie ab Ecclesia defecerunt; et de facto eis, quibusdam 
in casibus, tabs iurisditio confertur. 

Cone. Tridentinum habet: «Pie admodum, ne hac 
ipsa occasione (reservatione nempe casuum) aliquis pe- 
reat. in eadem Ecclesia Dei custoditum semper fuit ut 
nulla sit reservatio in articulo mortis, atque ideo omnes 


sacerdotes quoslibet poenitentes a quibusvis peccatis et 


(1) Cone. Trid., sess. XXXIII, c. 1; Denz.-Bannw., 957. 

censuris absolvere possunt» (1) Et S. Officium die 7 iulii 
1864, declaravit recipi posse in periculo mortis sacramen- 
tum poenitentiae a sacerdote schismatico « dummodo ta- 
men et alus fidelibus non praebeatur scandalum nec sit 
alius sacerdos catholicus, nec sit periculum ut fidelis 
ab haeretico pervertatur, et tamen probabiliter credatur 
sacerdotem haereticum administraturum hoc sacramen- 
tum secundum ritum Ecclesiae » (2). Quae omnia respi- 
ciunt tantum licitam advocationem — sacerdotis schis- 
matici, non autem validitatem absolutionis. Tandem in 
Codice I. C. habetur: «In periculo mortis omnes sacer- 
dotes^ licet ad confessionem non approbati, valide et li- 
cite absolvunt quoslibet poenitentes a quibusvis pecca- 
tis aut censuris, quantumvis reservatis et notoriis, etiamsi 
praesens sit sacerdos approbatus » (3). 

Hic dicitur « omnes sacerdotes » ; ergo etiam irregu- 
laris, suspensus, immo etiam haereticus, apostata, schis- 
maticus, excommunicatus vitandus (4). 

Codex I. C. etiam dicit: «Sed ab excommunicatis 
vitandis necnon ab alus excommunicatis, postquam in- 
tercessit sententia condemnatoria aut declaratoria, fi- 
deles in solo mortis periculo possunt petere tum absolu- 
tionem sacramentalem..... tum etiam, si alii desint mi- 
nistri, cetera Sacramenta et Sacramentalia » (5). 

Unde dicimus : si Ecclesia, quando bonum animarum 
hoc exigit, concedit potestatem iurisdictionis, ut est in 


sacramento poemtentiae, omnibus sacerdotibus, etiam 


(1) Cone. Trid., sess. XIV, c. 7. 

(2) Fontes C. I. C., IV, n. 978, ad 6. 

(3) Can. $882. 

(4) Cf. H. Noldin-Schmitt, III, De Sacram. (1930) n. 346. 
(5) Can. 2261, $ 3. 

schismaticis, notoric haereticis (qui certo membra Ec- 
clesiae non sunt), quomodo potest concludi haereticos 
occultos manere membra Ecclesiae ex eo quod ipsa Ec- 
clesia, propter bonum animarum, ab illis iurisdictionem, 
quam pr;us habebant, non aufert ? Tantum propter quie- 
tem et salutem animarum eis relinquitur iurisdictio, quam- 
vis ab Ecclesia iam defecerint. 

Circa Romanum Pontificem est controversia inter 
Theologos utrum possit, quatenus persona privata, inci- 
dere in haeresim necne. 

Alu affirmant (1), dum ali negant (2). 

Quidquid sit, dicimus Summum Pontificem, in casu 
haeresis internae, manere Caput, ratione jurisdictionis, 
non ratione membri Ecclesiae; nam ut dicit. Billuart : 
« Papa.... constituitur membrum Ecclesiae per fidem par- 
ticularem, quam potest perdere, et caput Ecclesiae per 


iurisdictionem et potestatem cum haeresi compossi- 
hilem » (3). 


B) De Schismaticis 


Theoretice distinguere possumus schisma ah haeresi, 
quamvis vere, praesertim post definitionem infallibili- 
tatis Romani Pontificis in Cone. Vaticano, vix haberi 
possit schisma sine haeresi. 

Hic de schismaticis loquimur, praescindentes ab 
haeresi et etiam ab excommunicationis poena, quam 
schisma secumfert. 


(1) Cf. Ant. Straub, De Ecd. Chr., n., 1068. 
(2) Cf. S. Rob. Bellarminus, De Rom. Pont., IV, c. 6; Suarez, De 
Fide, d. 10, s. 6, n. 1l. 


(3) Billuart, De Ineam., dia. IX, a. 2. 

luxta S. Thomam : « schismatici dicuntur qui suhesse 
renuunt Summo Pontifici, et qui membris Ecclesiae ei 
subiectis communicare recusant» (1). 

Duplici modo ergo aliquis potest esse reus schismatis : 
vel quia recusat se subiicere Romano Pontifici, vel quia 
debito modo cum reliquis membris non vult communi- 
care, seipsum considerans ut partem separatam et inde- 
pendentem ab omnibus aliis : ita si quis renuit se subii- 
cere auctoritati Episcopi, sed tantum directe vult su- 
besse auctoritati Summi Pontificis, schismaticus fit. 

Ex verbis 5. Thomae apparet schisma non haberi ex 
simplici inoboedientia vel ex peccato contra charitatem 
socialem aliis membris debitam, sed tantum adesse cum 
quis pervicaciter non vult recognoscere caput visibile, 
vel cum membris communicare recusat: non adhaerens 
capiti cohaerere nequit cum corpore; non communicans 
cum reliquis membris nec cum capite potest cohaerere ; 
peccatum schismatis in contemptum capitis et corporis, 
utroque modo, est. 

Etiam de schismate, facienda est distinctio quam fe- 
cimus loquentes de haeresi. 

Schisma est vel formale vel materiale; formale, si 
pertinaciter et voluntarie fit ; materiale, si ex ignorantia 
invincibili habetur. Item schisma est vel notorium vel 
occultum : notorium si aperte et clare apparet ; occultu; 
si est ignotum, vel tantum paucis manifestum. 

Hic quaestionem ponimus tantum de  schismaticis 
formalibus et notoins ; pro alis schismaticis, valent argu- 


menta quae attulimus loquentes de haeieticis. 


(1) Sum Theol., II-TI, q. 39, a. 1. 

De Schismaticis formalibus et manifestis 


Doctrina quae tenet schismaticos formales et mani- 


festos esse extra Ecclesiam, fundamentum habet in S. 


Christus dicens Ecclesiam suam esse «unum ovile », 
cuius oves sub uno Capite unum efficiunt ; et S. Pau- 
lus tradens Ecclesiam esse «unum corpus » et « unum 
Corpus Christi»  affirmaverunt Ecclesiam esse unam, in 
qua nulla est divisio, scissura, schisma. 

Ipsum verbum «schisma », iam a prioribus Christia- 
nis adhibitum, clare nobis manifestat quid de iis qui no- 
lebant subesse Summo Pontifici vel communicare cum 
alis membris, sentirent 11 christiani : putabant enim eos 


esse velut partes abscissas, separatas a reliquo corpore. 


Argumentum clarum habemus in Traditione. 

Patres, una voce, monent Christifideles ut unitatem ser- 
vent cum capite visibili et cum membris, si partem ve- 
lint habere in Regno Dei; ita v. g. S. Ignatius dicit : « Si quis 
schisma facientem sectatur, regni divini hereditatem non 
consequitur » (1). S. Cyprianus de Novatiano ad Anto- 
nianum scribit: « Quisquis ille est, et qualiscumque est, 
christianus non est, qui in Christi Ecclesia non est. lactet 
se licet et philosophiam vel eloquentiam suam superbis 
vocibus praedicet, qui nec fraternam caritatem nec ec- 
clesiasticam unitatem tenuit, etiam quod prius fuerat 
amisit» (2); et S. loannes Chrysostomus explicans ca- 
put IV epistolae S. Pauli ad Ephesios, cum auctoritate 


Lrmat : « Dico et protestor Ecclesiam scindere non mi- 


(1) Ad Philadelph., III, 3; Funk, Patres Apost., I (1901) p. 67. 
(2) Epist. LII, n. 24; ML 3, 790. 

nus esse malum quam incidere in haeresim » (1). S. Hie 
ronymus clare exponit: « Inter haeresim et schisma hoc 
esse arbintrantur, quod haeresis perversum dogma H»- 
beat, schisma propter episcopalem dissensionem ab Ec- 
clesia separetur ;.... ceterum nullum schisma non sibi ali- 
quam configit haeresim, ut non recte ab Ecclesia reces- 
sisse videatur» (2). Denique S. Augustinus ait: «...nec 
haeretici pertinent ad Ecclesiam Catholicam, quae di- 
ligit Deum, nec schismatici, quoniam diligit proximum » (3). 

Etiam ex praxi Ecclesiae hoc clare apparet. 

Quoties schismatici ad Ecclesiam redeunt, semper per 
quandam externam professionem sublectionis Auctoritati 
Ecclesiasticae recipiuntur in. Ecclesiam : ergo antea extra 
erant. 

Ita Cornelius Papa (anno 251) certiorem facit Cy- 
prianum, episcopum Carthaginensem, aliquos in Eccle- 
siam rediise, qui communionem cum quodam schismatico 
homine habuerant (4). 

Pelagius II episcopos schismaticos Istriae varis | epi- 
stolis invitat ut ad unitatem Ecclesiae redire velint « quia 
quicumque in pace et unitate Ecclesiae non fuerit, Do- 
minum habere non poterit» (5). 

Item Ecdesia invitat omnes fideles ut orent pro hae- 
reticis et schismaticis : «ut Dominus Deus noster eruat 
eos ab erroribus universis et ad sanctam matrem  Eccle- 


siam revocare dignetur » (6). 


(1) Hom. XI, n. 5; MG 62, 87. 

(2) In Tit., Ill, 10. 11; ML 26, 598. 

(3) De Fide et Symb., C. 10, n. 21; ML 40, 193. 
(4) Cf. Jaffe, Regesta Pont. Rom., I (1888) p. 18. 
(5) Epist. 3; ML 72, 709. 

(6) Missale rom., in liturgia diei Parasceve. 

Ratio ex iam pluries dictis eruitur. 

Homo per baptismum inseritur in Ecclesiam, cui co- 
pulatus manet etiam per vinculum hierarchicum et com- 
munionis. Ecclesia est unum corpus, cuius caput invisi- 
bile est Christus, et caput visibile, Summus Pontifex : 
omnia membra debent esse ordinato modo coordinata 1n- 
ter se et subordinata capiti: tantum hoc modo unitas 
potest haberi. 

Ideo schismaticus vel quia subordinationem capiti 
non vult servare, vel quia cum abis membris communio- 
nem habere recusat, extra Ecclesiam pertinaciter se ponit. 

Utique schismaticus conservat characterem baptis- 
malem, et nisi, hypothetice loquendo, sit haereticus, 
potest habere etiam fidem ; sed non habet vinculum com- 
munionis : non est cum Petro, capite visibili et funda- 
mento Ecclesiae ; vel non communicat cum aliis membris 
et proinde non est in corpore, in quo omnia membra unum 
efficiunt : extra Ecclesiam est, membrum quod volun- 


tarie a corpore Christi se rescidit. 


C) De Excommunicatis 


Excommunicatio est poena ecclesiastica a legiti 
Auctoritate inflicta et communiter definitur: est poena 
medicinalis qua baptizatus, delinquens et contumax a 
fidelium communione separatur (1). 

Codex I. C. dicit: « Excommunicatio est censura qua 
quis excluditur a communione fidelium.... » (2). 


Ante Codicem I. C., excommunicatio distinguebatur in 


(1) Cf. Albertus Blat O. P., Comment. C. I. C., V (1924) n. 84. 
(2) Can. 2257. 

maiorem et minorem : maior erat quae importabat sepa- 
tionem a communione fidelium: minor quae habebat, taj 
quam effectum, privationem sacramentorum. In Codice I. C. 
nihil de hac distinctione, ubi e contra « excummunicati 
abi vitandi, ali tolerati », dicuntur (1). Historice haec 
distinctio Papae Martino V debetur, qui ad ansietates, 
inter fideles, tempore magni schismatis, sedandas, in 
Concilio Constantiensi, anno 1418, statuit vitandos ha- 
bendos esse tantum illos qui nominatim vel iudiciali pu- 
blica sententia aut tamquam notorii percussores cleri- 
corum, excommunicat! fuerint (2). 

luxta Codicem I.C. vero «nemo est vitandus nisi fuerit 
a sede apostolica excommunicatus, excommunicatio fue- 
rit publice denuntiata et in decreto vel sententia expresse 
dicatur ipsum vitari debere, salvo praescripto circa eum 
qui violentas manus iniecerit in personam Romani Pon- 
tificis, qui eo ipso vitandus est » (3). 

Praeter poenas communes in excommunicatum  vi- 
tandum et toleratum a Codice I. C. statutas, adsunt etiam 
poenae peculiares contra excommunicatum vitandum com- 
minatae ; ita v. g.: excommunicatas vitandus repellendus 
est a divinis officiis ; si nequeat repelli, cessandum est ab 
officio ; dum toleratus « si passive assistat.....non est necesse 
ut expellatur » (4) ; sacerdos poterit applicare missam pro 
excommunicato tolerato, sed «si sit vitandus, pro eius 
conversione tantum » (5) ; insuper vitandus manet pri- 


vatus «ipsamet dignitate, officio, beneficio, pensione, mu- 


(1) Can. 2258, § 1. 

(2) Cf. C. I. C. Fontes, n. 45 ; Wernz, Ius decretal, VI (1913) n. 181. 
(3) Can. 2258, $2. 

(4) Can. 2259, $2. 

(5) Can. 2262, 82, 2*. 

nere » dum toleratus « post sententiam condemmnatoria: :: 
vel declaratoriam.... manet privatus fructibus dignitatis, 
officii etc.» (1) ; cum excommunicato vitando « communio- 
nem in profanis... fideles vitare debent» (2), non vero 
cum excommunicato tolerato. 

Ex boc apparet excommunicatos toleratos non privari 
omnibus bonis: unde hi videntur manere adhuc inter 
membra Ecclesiae. 

Sed circa excommunicatos vitandos alia est sententia. 
Fere ab omnibus admittitur hos excommunicatos vitandos 
esse extra Ecclesiam (3). Non desunt tamen qui teneant 
hos manere in Ecclesia: ita Suarez, propter eius singu- 
larem sententiam circa rationem | membri Ecclesiae; 
ita recenter Dieckmann, qui affirmat hos excommunica- 
tos, nisi simul sint haeretici vel schismatici, propter solam 
excommunicationem non esse extra Ecclesiam (4). 

Nos communiorem sequimur sententiam et proinde 
dicimus : 


Excommunicati vitandi non sunt membra Ecclesiae. 


Certum est in potestate ligandi atque solvendi, a Chri- 
sto Apostolis collata, contineri etia» potestate:: eiiciendi 
extra Ecclesiam omnes qui nocumento sint aliis fidelibus. 
Christus monens discipulos, de correptione fraterna 


agens, dicit: «Si autem peccaverit in te frater tuus, 


(1) Can. 2266. 

(2) Can. 2267. 

(3) Cf. S. Rob. Bellarminus, De Eccl. Milit., Ill, c. 6; Domin. Pal- 
mieri, De Rom. Pont, In Prol. de Eccl, n. 11 ; Card. Billot, De Eccl. Chr., 
XII, $ 2; Wil mers, De Chr. Eccl. p. 401; De San, De Eccl. et Rom. Pon- 
tif., n. 360-366 ; Ant. Straub, De Eccl. Chr., n. 1274-1278. 

(4) Cf. Suarez, De Fide, d. IX,s. 1, 13; Herm. Dieckmann, De Eccl., 
II, n. 900. 

vade et corripe eum inter te et ipsum solum. Si te audierit, 
lucratus eris fratrem tuum. Si autem te non audierit, 
adhibe tecum adhuc unum vel duos, ut in ore duorum 
vel trium testium stet omne verbum. Quod si non au- 
dierit eos: dic Ecclesiae. Si autem Ecclesiam non audie- 
rit, sit tibi sicut ethnicus et publicanus » (1). 

Ut ex contextu apparet agitur de aliquo peccatore 
qui sit membrum Ecclesiae, secus ad indicium Ecclesiae 
non deferretur, nec nomine «fratris» appellaretur. Nomine 
« ecclesiae » hic designantur apostoh ; nam immediate post 
Christus subiungit : « amen dico vobis »; nexus inter priora et 
haec verba, evidens est. Poena quae datur est poena quae 
completam importat separationem a tota Ecclesia : «sit tibi 
sicut ethnicus et publicanus » : sicut a Synagoga ethnici per 
se extorres habebantur, publicani vero per sententiam, 
cum quibus prohibebatur omne commercium : ita per 
sententiam ecclesiasticam, rebelles possunt rescindi a 
tota communitate et proinde fieri sicut ethnici et publi- 
cani, quibuscum nullum commercium licet amplius ha- 
bere. 

Quae poena coram Deo rata est et afficax ; nam sta- 
tm Christus adiungit: « Amen dico vobis, quaecumque 
alligaveritis super terram erunt ligata et in caelo ; et quae- 
cumque solveritis super terram erunt soluta et in cae- 
lo » (2). 

Istis verbis amplissima datur Ecclesiae potestas  li- 
gandi atque solvendi: nulla adest limitatio ; unde po- 
test extendi ad quaecumque ligamina sive ponenda sive 


solvenda quae fiant ad finem Ecclesiae melius obtenen- 


(1) Mr, XVIII, 15-17. 
(2) Mrt., XVIII, 18. 

dum. Quapropter potestas lingandi continet  potesta- 
tem iudiciariam et coactivam, cuius usus potest extendi 
usque ad separationem faciendam eorum membrorum 
quae nocumento sint alis membris. 

Idem argumentum deduci potest ex verbis Christi 
ad Petrum : « Tibi dabo claves Regni caelorum. Et quod- 
cumque ligaveris super terram erit ligatum et in caelis, 


et quodcumque solveris super terram, erit solutum et 
in caelis » (1). 


Apostoli hac potestate ita usi sunt ut revera aliquod 
membrum putridum e corpore Ecclesiae recidissent. S. 
Paulus, vi ordinariae potestatis a Christo habitae, iubet, 
ob crimen incestus, Corinthium tolli de medio coetu et 
tradi Satanae : « ludicavi... in nomine Domini nostri lesu 
Christi, congregatis vobis et meo spiritu, cum virtute 
Domini nostri lesu, tradere huiusmodi Satanae in inte- 
ritum carnis, ut spiritus salvus sit in die Domini nostri 
lesu Christi» (2). Notanda sunt verba: «i1udicavi... tra- 
dere huiusmodi Satanae ». Verba similia Apostolus adhi- 
bet in alia epistola de Hymeneo et de Alexandro 
loquens: « quam (fidem) quida: repellentes, circa 
fidem naufragaverunt : ex quibui 
Alexander: quos tradidi Satanae, ut discant non blas- 
phemare » (3). Isti erant publici et notorii haeretici ; 
Apostolus eos tradidit Satanae, id est ab Ecclesia de- 
clarat separatos ; simili modo hominem Corinthium tra- 


didit Satanae, seu ab Ecclesia separavit, et imperio 


(1) Mrt., XVI, 19. 
(2) I Cor., V, 3-5. 
(a) Z Tim., I, 19-20. 

tradidit diaboli: «in interitum carnis »; sed poena haec, 
quamvis inter omnes gravissima, iuxta Apostolum manet 
medicinalis, ut reus nempe ad poenitentiam et  resipi- 
scentiam adducatur: «ut spiritus salvus fiat ». 

Ut ex contextu apparet, hic peccator corinthius erat 
membrum Ecclesiae; dicitur enim: « auditur inter vos 
fornicatio » (1) ; et reus erat peccati quod per se non sepa- 
rat ab Ecclesia ; talem hominem Apostolus recidi a com- 
munitate iubet « quia modicum fermentum totam massam 
corrumpit » ; modo solemni haec separatio fiat: «in no- 
mine Domini, congregatis vobis et meo spiritu ». Tan- 
dem magna cum auctoritate S. Paulus concludit : « au- 
ferte malum ex vobis» (2); quia hunc hominem ipse 
tradiderat Satanae, fideles nullum omnino commercium 


cum eo habere debent. 


Patres unanimiter docent Ecclesiam habere potesta- 
tem e suo corpore eiciendi membra nociva et de facto 
hanc potestatem exercere. Ita Origenes dicit: « Vide 
ergo quia non solum per Apostolos suos Deus tradidit 
delinquentes in manus inimicorum, sed et per eos qui 
Ecclesiae praesident et potestatem habent non solum sol- 
vendi sed et ligandi, traduntur peccatores in interitu: 
camis cum pro delictis suis a Christi corpore separan- 
tur» (3). Et S. Cyprianus ait: « ...spiritali gladio superbi 
et contumaces necantur dum de Ecclesia eiiciuntur » (4). 
S. Ambrosius notat : « ...et bene dicitur tradi Satanae qui 


separantur a Christi corpore... Nam et sequestrare opor- 


(1) I Cor. V, 1. 

(2) I Cor., V, 13. 

(3) In lud., hom. 2, n. 5; ML 12, 961. 

(4) Epist. LXII, ad Pompon., n. 4; ML 4, 371. 

tet graviter lapsum ne modicum fermentum totam mas- 
sam corrumpat» (1). S Hieronymus distinctionem fa- 
cit inter excommunicatos, qui « per sacerdotes de Eccle- 
sia propelluntur », et haereticos, qui «in semetipsos sen- 
tentiam ferunt, suo arbitrio de Ecclesia recedentes » (2). 
S. Augustinus affirmat excommunicationem — agere in 
Ecclesia, quod in V. T. interfectionem (3). Et S. Grego- 
rius dicit : « Istud est corpus, extra quod non vivificat 
Spiritus... De hoc spiritu non vivit haereticus, non vivit, 
schismaticus, non vivit excommunicatus: non enim 
sunt de corpore» (4). 

Doctrina haec comprobatur praxi Ecclesiae. 

lam Ecclesia primitiva, exemplum Apostoli sequens, 
e suo sinu reiiciebat non tantum haereticos et schisma- 
ticos sed et alios, criminum graviorum sontes. 

Aliquando Summi Pontifices hanc poenam commina- 
bantur, ad aliquem finem obtinendum. Narrat Eusebius 
Victorem Papam voluisse abscindere ecclesias recusantes 
in celebratione Paschatis sequi consuetudinem Eccle- 
siae romanae: «Verum haec non omnibus placebant 
episcopis. Proinde Victorem ex adverso hortati sunt, ut 
ea potius sentire vellet quae paci et unitati charitatique 
erga proximum congruebant » (5). Ut patet, non ius Sum- 
mi Pontificis vocatur in dubium, sed tantum eius usus 
non placet. 

In Concilio Arausicano I, anno 441 habito, datur mo- 
dus et forma excommunicationis: tt canonica instituta et 
Sanctorum Patrum exempla sequentes, ecclesiarum Dei 

(1) De Poenit., I, c. 11, n. 78. 79; ML 16, 490. 

(2) In Tit., 3, 10-11; ML 26, 598. 
(3) Cf. In heptateuc., V, q. 39; ML 34, 764. 


(4) In psalm, poenit., V, n. |; ML 79, 602. 
(5) Hist. Eccl, V, c. 24; MG 20, 498. 

violatores, auctoritate Dei et iudicio Sancti Spiritus, a 
gremio Sanctae matris Ecclesiae et a consortio totius 
christianitatis eliminamus quoadusque resipiscant et Ec- 
clesiae Dei satisfaciant » (1). Concilium Ramense, anno 
900, quibusdam poenam excommunicationis minitans, di- 
cit: «..1psos a sanctae atris Ecclesiae gremio segre- 
gamus » (2). 

Cum excommunicat! a poena ecclesiastica liberan- 
tor, dicuntur in sinum matris Ecclesiae recipi, redire, 
et similia; quod demonstrat antea eos extra Ecclesiam 
fuisse. Ita Gregorius VII de rege Henrico dicit : « ...tanden 
eum relaxato anathematis vinculo in communionis gra- 
tiam et sinum sanctae matris Ecclesiae recepimus » (3), 
et Innocentius III affirmat excommunicatum, post absolu- 
tonem, redire in gremium Ecclesiae (4). Etiam ultimis 
temporibus, Ecclesia utitur iisdem formulis, ex quibus 
apparet mens ipsius Ecclesiae. Ita v. g. Summus Pon- 
tifex Pius X, excommunicationis poena afficiens quos- 
dam sacerdotes, dicit: «Supra nomunatos.... sacer- 
dotes ...excommunicamus, anathematizamus atque ab 
Ecclesiae communione segregatos... habendos a catho- 
licis universis... vitandos esse praecipimus et solemni- 
ter declaramus » (5). Item S. Officium, die 8 novembris 
1922, hoc modo excommunicationis poenam in quosdam 
sacerdotes iniecit : « ....de expresso SS.mi Domini nostri 
Pii Div. Prov. Pp. XI mandato, solemniter declarat atque 


edicit praefatos sacerdotes... nominatim ac  persona- 


(1) Mansi, Sacr. Cone, nova et ampl. coll., VI, 44]. 

(2) Mansi, op. cit. XVIII, 183. 

(3) Registri, IV, epist. 12; ML 148, 466. 

(4) Cf. Registrum de negot. Rom. Imp., ep. 90; ML 216, 1095. 
(5) A. A. S., an. Ill, p- 54. 


De Membris Ecclesiae In 


liter excommunicatione mulctari, e gremio Sanctae Dei 
Ecclesiae penitus eici, omnibus publice excommunica- 
torum plecti poenis, vitandos esse, atque ab omnibus 
fidelibus vitari debere » (1). 

Insuper in Rituali Romano haec est formula abso- 
lutionis ab excommunicationis poena: «..restituo te 
communioni et unitati Ecclesiae et sanctis sacramentis 
Ecclesiae » (2). 

Ex his omnibus possumus concludere hanc esse men- 
tem Ecclesiae in excommunicatione danda: se velle 
membra nociva a corpore Christi resecare gladio anathe- 
matis ; per absolutionem vero membrum iam  purifica- 


tum velle denuo recipere in sinum suum. 


Ratio propter quam affirmamus Ecclesiam posse e suo 
gremio elicere, et de facto etiam eicere, eos qui indigni 
sint, facile patet. Ecclesia a Christo instituta fuit ut so- 
cietas perfecta. Porro omnis societas potestatem habet 
non tantum recipiendi novos socios, sed etiam e suo sinu 
eliciendi eos qui condiciones unitatis nolint servare et 
suis actibus potius in destructionem quam in aedifica- 
tionem ipsius societatis sint. 

Haec potestas etiam Ecclesiae Christi competit, secus 
in deteriore condicione esset aliarum societatum et etiam 
maxima damna ei obvenirent : hinc. membrum aliquod 
malum et putridum posset impune corrumpere alia mem- 
bra, hinc auctoritas ipsa impune vilipendi posset a mem- 
bris. Quod certe non potest admitti. 

Etiam ex effectibus huius excommunicationis patet 


nostrum assertum. 


(1) A. A. S., an. XVI, p. 593. 
(2) Rit. Rom., tt. 3, c. 3, n. 6. 

Poena enim huius excommunicationis tamquam  ef- 
fectum habet privationem iuris ad sacramenta et priva- 
tionem communicationis cum aliis membris ; sed si mera- 
brum aliquod non amplius retinet ius ad sacramenta et 
praesertim si nequit cum ceteris membris communicare» 
quomodo possumus id vocare realiter et actualiter mei 
brum Ecclesiae ? Hoc in casu excommunicatus vitandus 
est velut civis qui civitate privatur et in exilium 
titur ; nam excommunicatus privatus fuit civitate eccle- 
siastica quia omnia sua iura amisit ; et velut in exilium 


mittitur, quia cum fidelibus nequit communicare. 


Corollarium 


Animadversio circa definitionem Ecclesiae 


Circa definitionem | Ecclesiae maxima est differentia 
inter acatholicos et catholicos. 

Definitiones ab acatholicis datae ad tres classes pos- 
sunt reduci : 


1°) ali cum Donatistis dicunt Ecclesiam esse coe- 


tum iustoru; 


2°) ali cum Pelagianis affirmant Ecclesiam esse 
congregationem eoru qui nullum habent peccatum, ne 


veniale quidem ; 


3°) alii cum loanne Wicleff, loanne Hus, Calvino etc., 


dicunt Ecclesiam esse congregationem praedestinatorum. 


Inter catholicos quoad rem omnes conveniunt.  Dif- 
ferentiae sunt potius aliquando circa modum concipiendi 


et determinandi extensionem nominis «Ecclesiae ». Ita 

V. g. Suarez, cum ponat rationem membri in sola fide, 
latius quam nos hoc nomen « Ecclesia » intelligit. 

Inter omnes definitiones de Ecclesia, notissima est 
illa S. Roberti Bellarmini. 

« Ecclesia est coetus hominum eiusdem christianae 
fidei professione et eorumdem sacramentorum commu- 
nione colligatus, sub regimine legitimorum — Pastorum 
ac praecipue unius Christi in terris vicarii, Romani Pon- 
tificis » (1). 

In hac definitione aliquid, magna cum reverentia, 
animadvertere liceat. 

Imprimis non clare apparet necessitas baptismi, ut 
aliquis ad Ecclesiam pertineat. Et quia S. Bellarminus 
concedit valere posse, ut quis inseratur in corpus Eccle- 
siae, etiam baptismum invalidum vel tantum putati- 
vum, forsan S. Doctor intentione omisit innuere ad bap- 
tismum. luxta nostram humilem opinionem, forsan 
melius esset dicere : « Ecclesia est coetus hominum bap- 
tizatorum  eíc. ». 

Insuper in definitione S. Bellarmini dicitur: « Eccle- 
sia est coetus... eiusdem fidei professione... colligatus ». 

Etiam hic — iuxta nostra opinionem —  animad- 
vertere debemus non sufficere tantum professionem ex- 
ternam fidei, sine fide interna. Unde melius esset dicere 
« Ecclesia est coetus...eiusdem christianae verae fidei 
professione... colligatus», seu professione fidei non fic- 
tae, sed veracis, internae. 

His animadversionibus positis, definitio Sancti Doc- 


toris ab omnibus recipi potest. 


(1) De Ecclesia militante, XII, c. 2. 


CONCLUSIO 


De dignitate et de officiis embri ecclesiae 


Ex omnibus iam dictis clara et fulgida splendet di- 
gnitas membri Ecclesiae. 

Dum nostra inquisitio erat circa intimam Ecclesiae 
naturam, apparuit pulchritudo huius corporis Christi, 
quod est opus benignitatis Dei, ad cuius efformationem 
et conservationem tota SS.ma Trinitas concurrit. 

Deus Pater, 1am ante mundi constitutionem, Ecclesiam 
intendebat, et iam decreverat ut per eam homines salu- 
tem haberent. 

Deus Filius in hunc mundum venit et Ecclesiam in- 
stituit, cul commisit omnia bona suae doctrinae et suae 
passionis. 

Deus Spiritus Sanctus vitam supematuralem in Ec- 
clesiam infudit et semper infundit. 

Vere Ecclesia est maximum opus Bonitatis divinae 
erga homines. 

Sicut ad constitutionem et formationem Ecclesiae 
SS.ma Trinitas concurrit, ita etiam SS.ma Trinitas con- 
currit ad formationem uniuscuiusque membri. 

Homo fit membrum Ecclesiae per vocationem Dei, 


qui, iam ante mundi constitutionem, amore singulari 

dilexit nos « ut essemus sancti et immaculati in conspectu 
eius in charitate » (1). 

Homo fit membrum Ecclesiae, quia Christus, per 
baptismum, eum sibi incorporat et effectus redemp- 
tionis ei largitur. 

Homo denique fit membrum Ecclesiae, quia Spiritus 
Sanctus eum vivificat per influxus continuos vitae super- 
naturalis. 

Insert in corpus Christi mysticum, participes effici- 
mur gratiae Christi ; Christus est caput, et bona capitis 
sunt bona etiam membrorum. 

Per characterem signati fuimus sigdlo indelebili et 
participes facti sumus sacerdoti Christi, et sic offerre 
possumus per Christum sacrificia munda et spiritualia, 
et simul adepti sumus potentiam passivam ad sacramen. 
ta : « vos autem genus electum, regale sacerdotium.... » (2). 

Omnia membra in Ecclesia nobilia sunt, quia omnia 
ad bonum commune concurrunt. Omnes fideles enim 
cooperatores sunt s. hierarchiae in triplici munere do- 
cendi, regendi et sanctificandi. Ut scimus, consensus 
fidelium, debitis vestitus condicionibus, argumentum 
praebet in determinando deposito traditionis ; aliquando 
Deus ex humilioribus membris suscitavit electos et san- 
ctos qui s. hierarchiam adiuverunt in suo munere re- 
gendi, et in toto corpore velut motum excitarunt ad 
sanctitatem. 

Hoc est principium in quo fundatur « Actio Catho- 
lica », quae nihil aliud est, ut dicit Summus Pontifex glo- 


riose regnans, «nisi christifidelium apostolatus, qui duci- 


(1) Ephes., I, 4. 
(2) 7 Petbi, II, 4. 

bus episcopis, adiutricem [Ecclesiae operam praestat, 
eiusque munus cpiodammodo complet » (1). 

Dignitas membri in Ecclesia multa officia secumfert, 
quia quo maior est dignitas eo maiora sunt onera. 

Imprimis maxima debetur Ecclesiae reverentia : un- 
de membrum nihil facere, nihil loqui, nihil etiam cogitare 
debet quae dedecori sit Ecclesiae Dei; e contra semper 
ad sanctitatem tendere debet, ut dignum magis in dies 
fiat tanto corpore. 

Membrum debet esse vivum et consequenter activum. 

Summus Pontifex Pius Papa XI quotidie, ut ita di- 
cam, ad activitatem in Ecclesia omnia membra invitat ; 
per orationem, actionem, sacrificium omnia concurrere 
debent ad praeservationem fidei et ad maiorem propa- 
gationem Regni Christi inter omnes homines. 

Quae omnia toto corde faciemus si una cum reveren- 
tia amor in nobis erit erga hoc Christi corpus. Ecclesia est 
mater nostra quae nos genuit lavacro baptismali, quae 
nos pascit verbo salutis et pane vitae ; quae spirituali- 
ter nos mortuos ad vitam suscitat ; quae in ultimo agone 
unctione sancta nos confortat ; quae etiam in altera vita 
nos in purgatorio languentes confortat per preces et suf- 
fragia ; et tandem in Regnum Dei gloriosum et immor- 
tale nos inducit. Amore ergo permagno nobis Ecclesia 
amanda est: amor noster filialis semper fulgeat, et pro 
ea, Si necesse sit, etiam vitam nostram libenter offeramus. 

Insuper natura membri Ecclesiae per oboedientia 
demonstrari debet. 

Ecclesia ius habet invigilandi omnibus fidelibus ; hi 


autem praeceptum habent oboediendi semper non tan- 


(1) A. A. S, .. XXII, p. 163. 

tuna in rebus maximi momenti sed etin iis quae ab Eccle- 
sia dantur ut normae directivae. 

Hoc modo, reverentia, amore et oboedientia erga Ec- 
clesiam, finei:: nostrum consequamur, « donec occurra- 
mus omnes in unitatem fidei et agnitionis Filii Dei, in 
virum perfectum, in mensuram aetatis plenitudinis 
Christi » (1) ; ut « veritatem facientes in charitate, cre- 
scamus in ilo per omnia, qui est Caput Christus: ex 
quo totun corpus compactum, et connexum per omnem 
iunctura] subministrationis, secundum operatione 
mensuram uniuscuiusque membri, augmentum  corpo- 


ris facit in aedificationej* sui in charitate » (2). 


(1) Ephes., IV, 13. 
(2) ibid., IV, 15. 16. 


XA3CGNI 


oH HH m | 


INDEX 


| gi 2 hay 2 A0 © Deen ee ene ene en ee nen ee ere Pag. 5 
BS COO 0 AD E E E E » 7 
JB SAN role hile, ake PR tert ete Str tt tree te » 9 
Caput I - De ecclesia, corpore christimystico » 17 
A) De Ecclesia, Corpore Chnmristi.......................... i 17 
B) De Anima Corporis Christi............................ ) 29 
C) De elemento visibili | CorporisChristi. > 32 


Corollarium : Coniunctio cum Corpore 
Christi est pro omnibus medium necessa- 
rium ad SAUT... drei ned: 


Caput II - De Condicionibus ad rationem mem- 
DI $60 U LS DS. E EE ee er en SUE ) 


A) Ratio veri membri non est praedestinatio » 
) Ecclesia non constat ex omnibus prae- 
SAS a IESU RE DUE » 


) Ecclesia non constat ex solis praedesti- 
n M a E > 


B) Ratio veri membri non est gratia sancti- 
TTC AS de » 


C) Homo constituitur membrum Ecclesfae 
ber Baptismüni ee enr > 


) Homo per baptismum constituitur mem- 
Dum EC CASS 1 AG vara esac areennsenoese a o » 


) Homo constituitur membrum Ecclesiae 
per baptismum validum  ............................ > 


^35 


4] 
4] 


43 


46 


49 


59 


59 


67 


122 Sac. Sebastianite Fraghi 


Homo baptizatus manet membru . Eccle- 
alae nisi obicem contra Ecclesiae unita- 


tem ponat nr 
Corollarium : De iis qui nondum bap 
tismuüm TOeCeperfit. os iecore retento: 
Caput III - De causis solventibus vinculum 


IN SACRAMENTO BAPTISMI INITUM 


Ay De FA CIS eee 
o) De Haereticis formalibus et notoriis 
p) De Haereticis materialibus et notoriis.. 
c) De Haereticis occultis........................ 


p) De Schismaticiş ou ese 
C) De Excommunicatis  ............:.....: ctt 


Corollarium : Animadversio circa defi- 


nitionem Ecclesiae... 


Conclusio : De dignitate et de Officiis membri Ec- 


pag. 71 


99 
103 


— TT? 


clesiae  .............eeeeeeee eese enn sacsceccacscecceesees ns 


